title: Lucy in the Sky with Diamonds

text: Kappale on lähes kokonaan Lennonin käsialaa. Lennonin mukaan Paul McCartneyn osuus rajoittuu mainintaan ”sanomalehtitakseista”, mutta McCartneylla saattoi olla myös osuutta viimeisen säkeistön lyriikassa.


title: Lucy in the Sky with Diamonds

text: Useat artistit ovat tehneet omat cover-versionsa kappaleesta, heistä tunnetuimpia ovat Grateful Dead, William Shatner sekä Elton John.


title: Stevie Wonder

text: Stevie Wonder (oikealta nimeltään Stevland Hardaway Morris, syntyjään Stevland Hardaway Judkins, s. 13. toukokuuta 1950 Saginaw, Michigan) on yhdysvaltalainen laulaja, lauluntekijä ja multi-instrumentalisti, etenkin kosketinsoittaja. Monipuolinen ja innovatiivinen Wonder kuuluu 1970-luvun rhythm and bluesin keskeisiin edustajiin, ja hänen pophittinsä nousivat listakärkeen vielä 1980-luvulla.


title: Stevie Wonder

text: Wonder aloitti levytysuransa vuonna 1962 Motownilla Detroitissa. Uransa alussa Wonderin musiikki oli Motownin tyylin mukaisesti popin ja soulin fuusiota. Aikuistuttuaan Wonder alkoi tehdä omintakeisempaa musiikkia, jossa Tin Pan Alleyn soinnut ja R&B:n energia yhdistyivät jazziin, reggaehen ja afrikkalaisiin rytmeihin. Wonder on yksi harvoista muusikoista, joka on soittanut käytännössä kaikkia soittimia joillain levyillään.


title: Stevie Wonder

text: Wonder on saanut 25 Grammy-palkintoa ja yhden Oscarin. Hänellä on ollut Yhdysvalloissa 10 Billboardin listaykkössingleä ja kolme listaykkösalbumia. Hänen levyjään on myyty yli 100 miljoonaa kappaletta.


title: Stevie Wonder

text: Wonder tunnetaan myös harjoittamastaan kansalaisaktivismista, humanitaarisesta työstä ja hyväntekeväisyydestä.


title: Stevie Wonder

text: Stevie Wonder syntyi 13. toukokuuta 1950 Saginaw’ssa, Michiganissa. Hän oli alun perin nimeltään Stevland Hardaway Judkins, mutta sukunimeksi tuli Morris, kun hänen äitinsä meni uusiin naimisiin. Keskosena syntynyt Stevie sai lisähappea, mikä luultavasti pahensi hänen ennenaikaisesta syntymästään johtunutta silmävikaa ja johti hänen sokeutumiseensa.


title: Stevie Wonder

text: Stevien perhe muutti Detroitiin vuonna 1954. Siellä Stevie alkoi laulaa kirkkokuorossa ja opetteli soittamaan pianoa, rumpuja ja huuliharppua ennen kuin täytti yhdeksän. The Miracles -yhtyeen Ronnie White löysi Stevien vuonna 1961 ja järjesti tälle koelaulun Motownin Berry Gordyn eteen. Vakuuttunut Gordy teki nuorukaisen kanssa heti sopimuksen sekä antoi hänelle taiteilijanimen Little Stevie Wonder ja työpariksi tuottaja/lauluntekijä Clarence Paulin.


title: Stevie Wonder

text: Stevie Wonderin ensimmäinen albumi "A Tribute to Uncle Ray" (1962) sisälsi Wonderin suosikin Ray Charlesin kappaleita. "The Jazz Soul of Little Stevie" (1962) oli orkesterille sovitettua jazzia, ja Wonder soittaa albumilla pianoa, huuliharppua ja lyömäsoittimia. Wonderin kaksi ensimmäistä albumia eivät vielä menestyneet, mutta livealbumi "The 12 Year Old Genius" (1963) ja siltä nostettu single ”Fingertips, Pt. 2” nousivat pop- ja R&B-listojen kärkeen. Seuraavana vuonna Wonderilta julkaistiin lisää singlejä, mutta ne eivät saavuttaneet ”Fingertipsin” menestystä.


title: Stevie Wonder

text:
Wonderin äänenmurros aiheutti hänen levytysuraansa väliaikaisen tauon. Sillä aikaa hän opiskeli pianonsoittoa Michiganin sokeainkoulussa. Wonder teki paluun vuonna 1964 ja jätti samalla nimestään pois sanan ”Little”. Wonderin itse kirjoittama kappale ”Uptight (Everything’s Alright)” nousi R&B-listan kärkeen ja poplistan viitoseksi, ja sitä seurannut ”Nothing’s Too Good for My Baby” menestyi myös hyvin. Hän alkoi kokeilla myös kantaa ottavien laulujen esittämistä, kuten Bob Dylanin ”Blowin’ in the Wind”.
Seuraavat hittikappaleensa Wonder kirjoitti itse, ja albumilla "For Once in My Life" (1968) puolet kappaleista on Wonderin osaksi kirjoittamia ja tuottamia. Samana vuonna kun albumi "Signed, Sealed & Delivered" (1970) ilmestyi, Wonder meni naimisiin laulaja Syreeta Wrightin kanssa.


title: Stevie Wonder

text: Täytettyään 21 vuotta Wonder sai käyttöönsä rahastoon talletetut rojaltit. Hän julkaisi ensimmäisen kokonaan itse tuottamansa albumin "Where I’m Coming From" (1971), jonka kappaleet hän oli kirjoittanut yksin tai Syreeta Wrightin kanssa. Kunnianhimoisella albumilla kuullaan aiempaa enemmän kosketinsoittimia ja syntetisaattoria. Wonder ei heti uusinut umpeutunutta sopimustaan Motownin kanssa vaan rakennutti oman levytysstudion ja kirjautui Etelä-Kalifornian yliopistoon opiskelemaan musiikin teoriaa. Uusi sopimus Motownin kanssa oli vanhaa sopimusta paljon tuottoisampi Wonderille. Hän sai täyden taiteellisen vapauden levytyksilleen. Hän perusti myös oman julkaisyhtiön Black Bull Music, jonka ansiosta hänelle jäivät hänen oman musiikkinsa oikeudet.


title: Stevie Wonder

text: "Music of My Mind" (1972) kasvatti Wonderin mainetta omaperäisenä taiteilijana ja R&B:n ilmaisun uudistajana. Samana vuonna hänen avioliittonsa kariutui, vaikkakin pari pysyi ystävinä ja jatkoi yhteistyötä musiikissa. Wonder sai musiikilleen uutta kuulijakuntaa kiertäessään The Rolling Stonesin kanssa.


title: Stevie Wonder

text:
"Talking Book" (1972) sai ylistävät arvostelut ja teki Wonderista supertähden. Funk-kappale ”Superstition” meni listakärkeen, ja balladi ”You Are the Sunshine of My Life” nousi popklassikoksi. Nämä kaksi laulua voittivat yhteensä kolme Grammya. Seuraavana vuonna julkaistu, yhteiskunnallisesti kantaa ottava konseptialbumi "Innervisions" (1973) sai vuoden parhaan albumin Grammyn ja tuotti listahitit ”Living for the City” ja ”Higher Ground”. Wonder joutui samoihin aikoihin kiertuematkallaan auto-onnettomuuteen ja oli sen seurauksena koomassa mutta toipui täysin.
Seuraava albumi, "Fulfillingness’ First Finale" (1974) oli aiempia albumeita vaikeaselkoisempi mutta tuotti jälleen singlehittejä ja palkittiin vuoden albumina. "Songs in the Key of Life" (1976) oli kunnianhimoinen, joidenkin kriitikoiden mielestä mestariteos mutta toisten mielestä liiallisuuksiin menevä. Albumi toi Wonderille jälleen parhaan albumin Grammyn.


title: Stevie Wonder

text: Seuraavana kolmena vuonna Wonder ei julkaissut musiikkia. Seuraava albumi, epätavallinen "Journey Through the Secret Life of Plants" sisälsi pääasiassa instrumentaalimusiikkia soundtrackiksi dokumenttiin, jota ei koskaan julkaistu. "Hotter Than July" (1980) oli selkeästi popalbumi. Hittisingle ”Happy Birthday” oli osa kampanjaa, jolla Martin Luther Kingin syntymäpäivästä saatiin kansallinen juhlapäivä.


title: Stevie Wonder

text: 1980-luvulla Wonder sai ykköshittejä esimerkiksi Paul McCartney-duetolla ”Ebony and Ivory” sekä kappaleella ”I Just Called to Say I Love You”, joka voitti parhaan elokuvalaulun Oscarin vuodelta 1984. Wonderin toistaiseksi viimeinen poplistaykkönen on ”Part Time Lover” albumilta "In Square Circle" (1985). Wonder lauloi myös hyväntekeväisyyssingleillä ”We Are the World” ja ”That’s What Friends Are For”. Seuraava albumi "Characters" (1987) oli vielä menestys R&B-listoilla. Vuosikymmenen lopulla Wonder nimettiin Rock and Roll Hall of Fameen.


title: Stevie Wonder

text: Wonder julkaisi elokuvan "Jungle Fever" soundtrackin vuonna 1991. "Conversation Peace" (1995) voitti kaksi Grammya mutta ei myynyt odotetusti. Seuraavana vuonna Wonder julkaisi Babyfacen kanssa dueton ”How Come, How Long”. 2000-luvun alussa Motown julkaisi uudelleen useimmat Wonderin 1970-luvun albumit sekä "The Definitive Collection" -singlekokoelman.


title: Stevie Wonder

text: "A Time to Love" (2005) päätti Wonderin kymmenvuotisen levytystauon. Albumilla esiintyvät myös Prince ja Paul McCartney sekä Wonderin oma tytär Aisha Morris. 2010-luvulla Wonder on esiintynyt muiden artistien albumeilla ja tehnyt omia esiintymiskiertueita.


title: Stevie Wonder

text: Wonder on esiintynyt Suomessa kolme kertaa: Helsingin vanhassa jäähallissa vuonna 1984, Pori Jazzeilla vuonna 2004 ollen kautta aikojen kallein Pori Jazzeilla esiintynyt artisti sekä Helsinki Classic Festivalissa Kaisaniemen puistossa vuonna 2014.


title: Stevie Wonder

text: Wonder tuki 1980-luvulla kampanjaa Martin Luther Kingin syntymäpäivän saamiseksi kansalliseksi juhlapäiväksi. Hän on kampanjoinut myös esimerkiksi aids-tietoisuuden puolesta ja apartheidia, rattijuoppoutta ja huumeiden väärinkäyttöä vastaan. Hän on osallistunut hyväntekeväisyyteen sokeiden ja kehitysvammaisten lasten sekä kodittomien puolesta.


title: Stevie Wonder

text: Wonder nimettiin Rock and Roll Hall of Fameen vuonna 1989. Wonderille myönnettiin elämäntyöstään Grammy vuonna 2005. Vuonna 2009 hän sai kongressin myöntämän Gershwin Prize for Popular Song -palkinnon. Vuonna 2014 Wonderille myönnettiin Presidential Medal of Freedom.


title: Stevie Wonder

text: Stevie Wonderille on myönnetty uransa aikana yhteensä 25 Grammya. Niistä kolme on myönnetty vuoden parhaasta albumista, mihin on hänen lisäkseen yltänyt vuoteen 2017 mennessä vain kaksi muuta artistia.


title: Jojo

text: Jojo (yo-yo) on lelu, joka koostuu akselilla toisiinsa yhdistetystä kahdesta samankokoisesta, pyöreästä osasta sekä narusta, joka kiertyy akselin ympärille. Jojo voidaan tehdä puusta, metallista tai muovista. Jojo on maailman vanhimpia tunnettuja leluja.


title: Jojo

text: Jojolla leikitään pitämällä kiinni narun päästä ja saattamalla jojo edestakaiseen liikkeeseen, jolloin se vuoroin "kelaa" narua sisään nousten leikkijää kohti ja liikkeen kääntyessä "purkaa" narua paeten poispäin leikkijästä. Tähän perusliikkeeseen voidaan liittää erilaisia variaatioita, joilla jojon käsittelyyn saadaan lisää vaikeutta.


title: Jojo

text: Jojot ovat muutamaan otteeseen nousseet hetkellisiksi muotivillityksiksi. Esimerkiksi syksyllä 1991 Suomessa koettiin näyttävä jojo-buumi, ja monissa kouluissa jojoilla leikkimistä jouduttiin jopa rajoittamaan.


title: Jojo

text: Jojon harrastajilla on erilaisia tyylejä, ja tekniikoita käyttää jojoa.


title: Päivätär

text: Päivätär on suomalaisessa muinaisuskossa auringon sekä päivän jumalatar ja kaunis neito, jonka toveri tai jopa kaksoisolento on yhtä lailla kaunis kuun jumalatar Kuutar. Päivätär ja Kuutar omistavat kuun kultaa ja auringon hopeaa, joita näkyy kuun ja auringon hohteessa, ja ehkä myös ”kultareunaisissa” pilvissä auringonlaskun aikaan.


title: Päivätär

text: Päivätär ja Kuutar näkyvät toisinaan Pohjolan tyttären tavoin taivaalla kehräämässä kulta- ja hopealankaa sekä kutomassa siitä kultaisia ja hopeisia vaatteita. Kalevalaisissa runoissa neidot pyytävät Päivättäreltä ja Kuuttarelta kaunistuksekseen kultaisia ja hopeisia koruja sekä vaatteita.


title: Päivätär

text: Professori Anna-Leena Siikala pitää mahdollisena, että Päivätär oli elämää ja valoa hallinnut jumala. Kristillisellä kaudella hänet korvasi Neitsyt Maria.


title: Sota ja rauha

text: Sota ja rauha (, oikeinkirjoitus ennen 1918 "Война и миръ") on venäläisen Leo Tolstoin suurteos, jota hän kirjoitti vuosina 1865–1869. Maailmankirjallisuuden merkittävimpiin kuuluva teos on 1500-sivuinen historiallinen aikakirja vuoden 1812 sodasta Napoleonia vastaan. Se on myös läpileikkaus koko Venäjän yhteiskunnasta.


title: Sota ja rauha

text: "Sodan ja rauhan" tuorein suomennos on vuodelta 2005. Eero Balk on kääntänyt sen romaanin ensimmäisestä versiosta, kun taas Esa Adrianin aiempi käännös pohjaa Tolstoin lopulliseen, laajempaan versioon.


title: Sota ja rauha

text: Tolstoi sai innoituksen kirjoittaa historiallinen romaani hieman ennen avioliittoaan. Hän kaavaili kirjan sankariksi vuoden 1825 kapinaan osallistunutta dekabristia, joka karkotettiin Venäjältä. Vuonna 1863 Tolstoi kirjoitti kolme lyhyttä kappaletta, mutta jätti kirjoittamisen tämän jälkeen, koska halusi tutustua paremmin kyseisen dekabristin taustaan. Hänelle selvisi, että häntä kauan kiinnostanut aihe, vuoden 1825 dekabristikapina, juonsi juurensa Napoleon I:n hyökkäykseen Venäjälle. Tolstoi tutki aihetta vuoteen 1879 asti, jolloin hän jätti aiheen, koska virkavalta ei antanut hänen jatkaa asian tutkimista ja toisaalta hän myös menetti mielenkiintonsa siihen.


title: Sota ja rauha

text: Tolstoi palasi jatkuvasti teoksensa pariin. Hän kirjoitti lähes puolet teoksestaan nimellä "1805". Hänen sanotaan myöhemmin lainanneen teoksen nimen "Sota ja rauha" Pierre-Joseph Proudhonin ranskankielisestä teoksesta "La guerre et la paix". Hän sai romaanin kirjoittamisen päätökseen vuonna 1869, lähes seitsemän vuotta sen aloittamisesta.


title: Sota ja rauha

text: Teoksessa on yli 580 henkilöhahmoa, joiden joukossa on sekä historiallisten henkilöiden muotokuvia että kuviteltuja hahmoja. Monet henkilöhahmot perustuvat Tolstoin perheeseen, sukulaisiin ja häneen itseensä. Tarinan runko muodostuu viiden venäläisen aatelisperheen – Bezuhovien, Bolkonskien, Rostovien, Kuraginien ja Drubetskojen – elämänvaiheista Pietarin ja Moskovan salongeissa ja maatiloilla vuosina 1805–1813. Moskova ja sen maalaisaateli edustaa aitoa venäläisyyttä, muodikas Pietari läntisen Euroopan vaikutusta.


title: Sota ja rauha

text: Tolstoi halusi riisua sodan sankaruuden hohdosta. Hän halusi kuvata enemmän ihmisiä kuin suurmiehiä, mikä on toisaalta ristiriidassa sen kanssa, että juoni keskittyy aateliston elämänvaiheisiin. Hänen mukaansa historiaa eivät luoneet vain suurmiehet vaan yhteiskunnallisten syiden verkosto.


title: Sota ja rauha

text: Romaanista on tehty lukuisia sovituksia muun muassa elokuviin, televisiosarjoihin, oopperoihin ja teatteriin. Teoksen ensimmäisen venäläisen elokuvasovituksen ohjasi Vladimir Gardin, jossa hän näytteli pääosaa yhdessä Vera Karallin kanssa. Vuoden 1956 yhdysvaltalaisen elokuvaversion ohjasi King Vidor ja elokuvan pääosia näyttelivät muun muassa Audrey Hepburn, Henry Fonda ja Mel Ferrer. Sergei Bondartšukin ohjaama neuvostoliittolainen yli kuusituntinen elokuvasovitus voitti ulkomaisten elokuvien Oscarin vuonna 1968.


title: Sota ja rauha

text: Romaaniin pohjautuu ainakin kolme televisiosarjaa. BBC:n kaksikymmentä jaksoa käsittävässä, vuoden 1972 televisiosarjassa pääosia näyttelivät Anthony Hopkins, Rupert Davies, Faith Brook, Morag Hood, Alan Dobie, Angela Down ja Sylvester Morand. Tätä sarjaa kehuttiin, koska se pysyi uskollisena romaanin juonelle. Vuonna 2000 romaanista tehtiin ranskalainen sovitus "La guerre et la paix", joka perustui enemmän romaaniin perustuvaan oopperaan kuin itse kirjaan. Televisiosarjan ohjasi François Roussillon. Vuoden 2007 minitelevisiosarja kuvattiin lukuisissa eri maissa, muun muassa Venäjällä, Ranskassa, Saksassa, Puolassa ja Italiassa. Minitelevisiosarjan ohjasi Robert Dornhelm. Romaanista on julkaistu neljäs, BBC:n tuottama televisiosarja vuonna 2016, ja sen on käsikirjoittanut Andrew Davies ja sarjan pääosissa ovat muun muassa James Norton, Lily James ja Paul Dano.


title: Trikotillomania

text: Trikotillomania (TTM) eli karvojennyppimishäiriö on pakko-oireisen spektrin häiriö, jossa yksilöllä ilmenee pakonomaista tarvetta nyppiä irti omia hiuksiaan, silmäripsiään, kulmakarvojaan tai muita kehon karvoja. Tämä johtaa merkittävään hiusten tai ihokarvojen lähtöön, jotka usein yritetään kätkeä kampauksen, peruukin tai hatun alle.


title: Trikotillomania

text: Trikotillomanian kuvasi ensi kertaa ranskalainen François Henri Hallopeau vuonna 1889.


title: Trikotillomania

text: Yleisimmin nyppiminen kohdistuu hiuksiin, kulmakarvoihin tai silmäripsiin, mutta se voi kohdistua mihin tahansa kehon karvoihin. Joillakin ilmenee tarvetta nyppiä myös toisten ihmisten tai eläinten karvoja tai dermatillomaniaa eli pakonomaista ihon nyppimistä. Trikotillomaniaan voi liittyä myös trikofagiaa eli hiusten syömistä.


title: Trikotillomania

text: Trikotillomania puhkeaa tavallisesti lapsuudessa tai varhaismurrosiässä. Noin 90 % hoitoon hakeutuvista trikotillomaniaa sairastavista on naispuolisia.


title: Trikotillomania

text: Usein nyppimisen voimakkuus vaihtelee jaksoittain niin, että stressaavissa elämäntilanteissa se lisääntyy. Nyppimistä voi tapahtua pitkin päivää tai jopa tunteja kestävissä yksittäisissä sessioissa. Yleensä karvojen nyppiminen pyritään salaamaan tai kieltämään, vaikka se olisi johtanut huomattavaankin hiusten tai karvojen lähtöön. Stressaavat, uudet ja epämiellyttävät tilanteet laukaisevat usein uuden kohtauksen.


title: Trikotillomania

text: Joidenkin mielestä häiriö on verrattavissa lähinnä kynsien pureskeluun.


title: Trikotillomania

text: Muita pakko-oireisen spektrin häiriöitä ovat mm. dysmorfinen ruumiinkuvahäiriö, Touretten syndrooma ja dermatillomania.


title: Trikotillomania

text: Karvojen nyppimishäiriöstä kärsivän on viisasta aina kääntyä joko ihotautilääkärin tai psykiatrin puoleen. Alttiutta tahdosta riippumattomaan ja pakonomaiseen karvojen nyppimiseen voidaan usein merkittävästi lievittää pakko-oireisen häiriön hoidossa käytettyjen lääkkeiden avulla. Jotkut ongelmasta kärsivät voivat hyötyä suurestikin kognitiivisesta psykoterapiasta tai käyttäytymisterapiasta.


title: Moses Kiptanui

text: Moses Kipkore Kiptanui (s. 1. lokakuuta 1971 Marakwet, Kenia) on kalenji-heimoon kuuluva entinen huippujuoksija, päämatkanaan estejuoksu.


title: Moses Kiptanui

text: Vaikka Kiptanui oli koko 1990-luvun alkupuoliskon ylivoimaisin urheilija lajissaan, ei hän koskaan voittanut olympialaisten kultamitalia. Kiptanui oli ensimmäinen ihminen, joka alitti 3 000 metrin esteissä maagisen kahdeksan minuutin haamurajan. Vuonna 1991 hän voitti kahdeksan käymistään kymmenestä estejuoksukipailusta. 1992 Barcelonan olympialaisista ehdoton ennakkosuosikki Kiptanui joutui jäämään pois, koska loukkaantumisen takia ei kyennyt osallistumaan Kenian olympiakarsintoihin.


title: Moses Kiptanui

text:
1990:
1991:
1992:
1993:
1994:
1995:
1996:
1997:


title: Rapunzelin oireyhtymä

text: Rapunzelin oireyhtymä on tila, jossa siitä kärsivä - yleensä psyykkisesti sairas nainen - on syönyt omia hiuksiaan sellaisen määrän, että mahalaukkuun on muodostunut hiuspallo ("trikobesoaari".) Pallosta lähtevät hiushaarakkeet ulottuvat paksusuoleen saakka. Hiuspallon poistaminen vaatii leikkausta.


title: Rapunzelin oireyhtymä

text: Nimensä oireyhtymä on saanut Grimmin veljesten sadusta Tähkäpää (), jossa pitkähiuksinen neito on vankina tornissa. Hänet pelastava prinssi kiipeää torniin neidon hiuksia pitkin.


title: Tana

text: Tana on


title: Grimmin veljekset

text: Grimmin veljekset Jacob (4. tammikuuta 1785 Hanau – 20. syyskuuta 1863 Berliini) ja Wilhelm Grimm (24. helmikuuta 1786 Hanau – 16. joulukuuta 1859 Berliini) olivat saksalaisia kielitieteilijöitä ja kulttuurintutkijoita, jotka keräsivät talteen vanhoja satuja ja julkaisivat useita satukokoelmia, joita kutsutaan Grimmin saduiksi. Jacob Grimm oli lisäksi aikansa merkittävimpiä oikeustieteilijöitä.


title: Grimmin veljekset

text: Ensimmäinen satukokoelma "Kinder- und Hausmärchen" julkaistiin 1812 ja se sisälsi yli 200 satua. Muutamat kokoelman saduista oli jo sitä ennen tunnettu myös Charles Perrault'n 1600-luvun lopulla kirjoittamina, jonkin verran poikkeavina versioina. Uudempi Grimm-tutkimus on myös tuonut 1970-luvulta alkaen esiin, että suurin osa Grimmien saduista ei olekaan kerätty kansan parista vaan on peräisin aiemmasta kirjallisuudesta. Monet Grimmien käyttämistä satujen kertojista eivät olleet kansan syvistä riveistä peräisin olleita talonpoikia vaan lukutaitoista porvaristoa, jotka kertoivat Grimmeille muista kirjoista lukemiaan satuja.


title: Grimmin veljekset

text: Alkuperäisissä julkaistuissa muodoissaan sadut ovat hyvin synkkiä ja väkivaltaisia. Nykyään saduista tunnetaankin yleensä vain niiden "Disney-versiot". Alkuperäiset kansansadut olivat kuitenkin vielä Grimmien versioitakin raadollisempia: Grimmit keksivät satukliseen "paha äitipuoli", kun taas kansantarinoissa omat vanhemmat muun muassa myivät Hannun ja Kertun noita-akalle.


title: Grimmin veljekset

text: Terry Gilliamin "Grimmin veljekset" -elokuvassa (2005) veljekset "Will" ja "Jake" esiintyvät kiertelevinä huijareina, joita näyttelivät Heath Ledger ja Matt Damon.


title: Grimmin veljekset

text: Kotimaassaan Grimmin veljekset tunnetaan myös saksan kielen kieliopin ja sanakirjan laatijoina ja Jacob Grimm myös germaanisten kielten Grimmin lain kehittäjänä.


title: Moseija

text: Moseija (, ) on kunta Länsi-Ruijassa Pohjois-Norjassa. Moseija sijaitsee Finnmarkin läänissä Nordkapin lounaispuolella. Kunnan keskustaajama on nimeltään Havøysund. Tammikuussa 2013 tehdyn väestönlaskennan mukaan kunnassa oli 1 240 asukasta.


title: Moseija

text: Moseija rajautuu lännessä ja pohjoisessa Jäämereen, koillisessa Nordkappiin, kaakossa Porsangin kuntaan ja etelässä Kvalsundiin.


title: Moseija

text: Havöija (Havøya), Inga (Ingøya), Jälmesöija (Hjelmsøya), Paakivuono (Bakfjord), Renöija (Reinøy)


title: Pietari Suuren merilinnoitus

text: Pietari Suuren merilinnoitus tai Tallinnan–Porkkalan linnoitettu puolustusasema oli 1900-luvun alussa suunnitellun Venäjän keisarikunnan pääkaupunkia Pietaria vihollisen maihinnousulta suojaavan meripuolustusjärjestelmän päävastarinta-asema. Suunnitelman mukaan Porkkalaan sekä Tallinnan rannikolle oli rakennettava järeitä rannikkotykkejä sekä Tallinnaan perustettava laivastotukikohta.


title: Pietari Suuren merilinnoitus

text: Paikka valittiin, koska se oli Suomenlahden kapein kohta. Mäkiluodon ja Naissaaren väli on vain 36 kilometriä, kun järeiden rannikkotykkien kantama oli tuolloin noin 25 kilometriä. Näin Suomenlahdella kulkeva osasto olisi joutunut ristituleen.


title: Pietari Suuren merilinnoitus

text: Pietari Suuren merilinnoituksen rakennustyömaalle tuotiin elokuussa vuonna 1916 Helsingin seudulle Suomeen ensimmäiset 2 100 kiinalaista työntekijää. Suurin osa kiinalaisista oli hunghuuseja, jotka olivat kotoisin Amurinmaalta ja Mantšuriasta pääasiassa seikkailevia kulkureita ja rosvoja.


title: Pietari Suuren merilinnoitus

text: Venäjän tarve Suomenlahden rannikkopuolustuksen dramaattiselle vahvistamiselle seurasi Tsushiman meritaistelusta 1905, jossa merkittävä osa sen Itämeren laivastosta upposi. Nopein ja halvin tapa Pietarin suojaamiseksi oli uuden laivaston rakentamisen sijaan rannikkotykistö. Ajatus puolustusasemien rakentamisesta esitettiin ensimmäisen kerran 1907. Keisari Nikolai II hyväksyi suunnitelmat 5. heinäkuuta 1912, jonka jälkeen rakennustöiden oli määrä alkaa.


title: Pietari Suuren merilinnoitus

text: Puolustusjärjestelmä käsitti useita kehiä.


title: Pietari Suuren merilinnoitus

text: Sisin kehä Pietarista katsottuna oli Suomenlahden keskellä kaupungin edustalla oleva merilinnoitussaari Kronstadt sekä Viipurin maa- ja merilinnoitusasemat, joiden tehtävänä oli varmistaa, ettei Kronstadtin linjaa pystytä kiertämään pohjoisesta Viipurinlahdelle tehtävällä maihinnousulla.


title: Pietari Suuren merilinnoitus

text: Seuraava puolustuslinja oli Kotkan–Kurkolanniemen-Merikülan (Viron mantereella) tasolla, ja kulki Suomenlahden saarien kautta.


title: Pietari Suuren merilinnoitus

text: Kolmas linja kulki Tallinnan–Porkkalan tasolla. Sitä kutsutaan suomeksi yleensä Pietari Suuren merilinnoitukseksi.


title: Pietari Suuren merilinnoitus

text: Neljäs linja käsitti Tahkunan (Hiidenmaalla)– Dirhamin ( - Viron mantereella)-Hankoniemen tason.


title: Pietari Suuren merilinnoitus

text: Varsinaisen neljännen linjan lisäksi venäläiset vahvistivat rannikkotykistöä sen länsipuolella Saarenmaalla ja Ahvenanmaalla. Ahvenanmaalle sijoitettiin rannikkotykistöä suojaamaan Maarianhaminaa sekä valvomaan Pohjanlahden meriliikennettä ja Suomenlahdelta tulevaa liikennettä. Krimin sodan jälkeen demilitarisoidulle Ahvenanmaalle sijoitettiin kolme lentoveneasemaa ja yksi lentoveneiden tukiasema sekä rannikkopatteri 71.


title: Pietari Suuren merilinnoitus

text: Suunnitelma puolustusjärjestelyiksi tunnettiin "merivoimien Itämeren suunnitelmana eurooppalaisen sodan varalta" ()


title: Pietari Suuren merilinnoitus

text: Alkuperäisten venäläisten suunnitelmien mukaista linnoitusten valmistumista hidasti ensimmäinen maailmansota. Rakennelmat olivat vain osittain valmiit, kun Suomi ja Viro itsenäistyivät lokakuun vallankumouksen jälkeen. Saksan laivaston avulla suoritettiin ensimmäisen maailmansodan aikana Suomenlahden rannoille yksi merkittävä maihinnousu huhtikuussa 1918, kun Vaasan Senaatin kutsusta Rüdiger von der Goltzin komentama Saksan Itämeren divisioona nousi maihin Hangossa taistellakseen kansanvaltuuskuntaa vastaan etelästä suojeluskuntien hyökätessä pohjoisesta.


title: Pietari Suuren merilinnoitus

text: Järeimmät 356 mm/52 -tykkien vm. 1913 muodostamat patterit olivat tällöin vielä pahasti kesken.


title: Kantatie 55

text: Kantatie 55 on Porvoosta Mäntsälään kulkeva kantatie, jonka pituus on 36 kilometriä. Yhdessä Hankoon jatkuvan valtatien 25 kanssa se muodostaa pääkaupunkiseudun kiertävän väylän ja usein niitä sanotaankin Helsingin seudun uloimmaksi kehätieksi tai Kehä V:ksi. Porvoossa olevaa lyhyttä ja ruuhkaista nelikaistaista osuutta ja Askolan Monninkylän lähellä olevaa ohituskaistaosuutta lukuun ottamatta tie on kaksikaistainen. Kantatie 55 on tärkeä varsinkin Porvoon öljykuljetuksille.


title: Kantatie 55

text: Tie kulkee seuraavien kuntien alueella:


title: Kantatie 55

text: Vuoden 1938 tienumerointijärjestelmässä kantatie 55 oli Porvoosta Mäntsälän, Oitin, Hausjärven kirkonkylän ja Turengin kautta Hämeenlinnaan kulkenut tie. Mäntsälän ja Hämeenlinnan välinen kantatieosuus on lakkautettu 1960- ja 1970-lukujen taitteessa. Entisen kantatien osuus Mäntsälästä Oittiin on nykyisin yhdystie 1471, Hausjärveltä Hämeenlinnaan osa seututietä 290.


title: Kantatie 55

text: Tulevaisuudessa kantatien kaksiajorataista osuutta jatketaan noin puolen kilometrin matkalla Harabackan kiertoliittymään asti Kuninkaanportin työpaikka-alueen rakentamisen myötä.


title: Kantatie 55

text: Valtatien 25 numerointia saatetaan jossain vaiheessa jatkaa Porvooseen. Näin Kehä V:lle tulisi yhtenäinen tienumerointi.


title: Kantatie 55

text: Kantatielle 55 on toistaiseksi suunnitteilla vain 4 ohituskaistaa Mäntsälän ja Askolan välille. Hanketta ei tulla toteuttamaan tällä vuosikymmenellä.


title: Jan Železný

text: Jan Železný (, s. 16. kesäkuuta 1966 Mladá Boleslav, Tšekkoslovakia) on tšekkiläinen keihäänheittäjä. Železný on menestynein urheilija lajissaan. Hän on lajin kolminkertainen olympiavoittaja ja kolminkertainen maailmanmestari sekä hallitseva maailmanennätysmies. Železný lopetti uransa keihäänheittäjänä syyskuussa 2006 Mladá Boleslavin stadionilla, jossa hän myös aloitti. Železný on myös valmentanut useita huippuheittäjiä kuten Tero Pitkämäkeä ja Barbora Špotákováa.


title: Jan Železný

text: Olympiakultaa Železný voitti vuosien 1992, 1996 sekä 2000 olympiakisoista. Vuonna 2000 Železný nimettiin ksi. Lisäksi hänet valittiin vuosina 1996 ja 2000 vuoden eurooppalaiseksi miesyleisurheilijaksi. Maailmanmestaruudet Železný saavutti 1993, 1995 ja 2001. Lisäksi hänellä on olympiahopeaa Soulista 1988, MM-pronssia Roomasta 1987 ja Sevillasta 1999 sekä EM-pronssia Helsingistä 1994 ja vielä Göteborgista 2006.


title: Jan Železný

text: Tšekkoslovakian hajoamisen jälkeen Železný edusti Tšekin tasavaltaa. Hän pitää hallussaan keihäänheiton maailmanennätystulosta 98,48 metriä, jonka hän heitti 25. toukokuuta 1996 Jenan kaupungissa Saksassa. Hän heitti samassa kilpailussa myös 92,88 metriä toisella heitollaan, mutta kolmas kerta toi maailmanennätyksen. Hänellä on hallussaan viisi kaikkien aikojen tilaston parasta tulosta ja kuusi parasta heittoa (heinäkuu 2016), sillä Železný heitti Sheffieldissä 29.8.1993 samassa kilpailussa 95,34 ja 95,66 metriä. Železnýn sadan parhaan heiton keskiarvo on 90,71 metriä ja parhaimman heittosarjan keskiarvo 91,37 metriä (90,58 – 91,44 – 92,26 – 87,62 – 92,30 – 94,02, yhteenlaskettu pituus 548,22 metriä). Železný on ainoa heittäjä nykykeihäällä, joka on kyennyt heittämään samassa kilpailussa viisi kertaa yli 90 metriä. Vanhalla keihäsmallilla kyseiseen saavutukseen on yltänyt myös Detlef Michel. Lähimmäksi nykykeihäällä ovat yltäneet Johannes Vetter neljällä sekä Thomas Röhler ja Sergei Makarov kahdella yli 90 metrin heitolla. Železnýn kolmen käytössä olleen keihäsmallien ennätysten yhteismitta on 277,90 metriä, mikä on enemmän kuin yhdelläkään toisella keihäänheittäjällä (Tom Petranoff 276,28 metriä ja Seppo Räty 273,28 metriä).


title: Jan Železný

text: Yleisurheilun Euroopan-mestaruuskilpailuissa 2006 Železný teki uuden yli 40-vuotiaiden maailmanennätyksen pronssituloksellaan 85,92 metriä. Huhtikuussa 2009 hän oli valmennettaviensa kanssa harjoitusleirillä Etelä-Afrikassa ja heitti harjoituksissa keihästä 84,78.


title: Jan Železný

text: Uransa aikana Železný kävi kovia kamppailuita muun muassa Steve Backleyä, Seppo Rätyä, Aki Parviaista, Boris Henryä ja Sergei Makarovia vastaan.


title: Jan Železný

text: Železný on keihäänheittäjäksi suhteellisen pienikokoinen, vain 186 senttimetrin mittainen. Hänen valttinsa ovatkin heittokäden suorastaan ruoskamainen sivallus sekä yläruumiin poikkeuksellisen tehokas kierto. Hänen vanhempansa olivat molemmat keihäänheittäjiä, äiti Tšekkoslovakian mestari.


title: Jan Železný

text: Jan Železný toimii tällä hetkellä kansainvälisen olympiakomitean (KOK) jäsenenä oltuaan sitä ennen KOK:n urheilijakomission jäsen.


title: Primo Levi

text: Primo Levi (31. heinäkuuta 1919 Torino, Italia – 11. huhtikuuta 1987 Torino, Italia) oli italialainen kemisti ja kirjailija. Hänet tunnetaan parhaiten juutalaisten vainoja kuvaavista muistelmista ja muista teoksista, jotka kuvaavat hänen vankeusaikaansa Auschwitzin keskitysleirissä. Joissakin teoksissaan hän käytti salanimeä Damiano Malabaila.


title: Primo Levi

text: Primo Levi osallistui toisen maailmansodan aikana Italian vastarintaliikkeeseen vuodesta 1943 kunnes jäi kiinni 24 vuoden ikäisenä. Ensimmäisessä julkaistussa teoksessaan "Tällainenko on ihminen" hän kuvailee kiinni jäämistään vastarintaliikkeen taistelijana ja kuljetustaan Auschwitzin keskitysleirille, josta hän vapautui vasta vuosi ja 45 päivää myöhemmin Puna-Armeijan etenemisen seurauksena. Primo Levin tunnusnumero oli 17 4517, hän oli lopulta yksi kahdestakymmenestä italianjuutalaisesta, jotka ainoina olivat elossa alkuperäisestä 650 ihmisen kuljetuksesta. Teos kuvailee keskitysleirin jokapäiväistä raakuutta ja kuolemanpelkoa selkeällä toteavalla otteella.


title: Primo Levi

text: Yksitoista vuotta "Tällainenko on ihminen" -teoksen julkaisun jälkeen Levi alkoi kirjoittaa jatko-osaa nimeltä "Aselepo", joka kuvasi hänen matkaansa Auschwitzin vapautuksen jälkeen takaisin Italiaan. Vaikka toinen maailmansota oli ohi paluu kotiin ei ole yksiselitteinen, kuljetusyhteydet eivät toimineet ja Eurooppa oli täynnä pakolaisia. Levin muistelmateos kuvaa sodan jälkeistä kaaosta omakohtaisella kokemuksella. Levi kirjoitti myös omaelämänkerrallisen kokoelmateoksen "Jaksollinen järjestelmä" ("Il sistema periodico", 1975) sekä sionistisen romaanin natseja vastaan taistelleista juutalaisista partisaaneista "Jos ei nyt niin milloin?" ("Se non ora, quando?", 1982)


title: Primo Levi

text: Primo Levi kuoli pudottuaan asuintalonsa rappukuiluun. Kuolema todettiin virallisesti itsemurhaksi, mutta ystävät ja ihailijat ovat kyseenalaistaneet päätelmän: heidän mielestään niin vimmaisen elämänhaluinen mies ei tappaisi itseään. Levi ei jättänyt itsemurhaviestiä.


title: Borknagar

text: Borknagar on Øystein Garnes Brunin vuonna 1995 perustama folk/progressive/black/symphonic metal -yhtye Bergenistä, Norjasta. Yhtye yhdistelee musiikkiinsa vaikutteita viikingeiltä, kansanperinteestä sekä keskiajasta, ja sanoitukset käsittelevät usein filosofiaa, pakanuutta, luontoa ja maailmankaikkeutta. Nimi Borknagar on anagrammi ”Ragnarokista”, johon on lisätty "B" ääntämisen mahdollistamiseksi. Kuitenkin Øystein Brun on kertonut, että nimi juontaa juurensa skotlantilaisesta myytistä, joka kertoo skotlantilaisen vuoren "Loch Nagarin" huipulle kiivenneestä miehestä.


title: Borknagar

text: Borknagar syntyi norjalaisen death metal -yhtyeen Molestedin tuhkista, kun silloinen jäsen Øystein Brun kyllästyi yhtyeen musiikin raakoihin puoliin. Hän sai projektiin mukaan monia black metalin tunnetuimpia nimiä – kuten Infernuksen ja Grimin Gorgorothista ja Garmin Ulverista – minkä vuoksi yhtye sai heti alussa välitöntä kiinnostusta. Yhtye ei edes koskaan nauhoittanut demoa, vaan he yksinkertaisesti pyysivät ja saivat levytyssopimuksen Malicious Recordsilta.


title: Borknagar

text: Tähän mennessä Borknagar on julkaissut kuusi albumia. Ensimmäiseen "Borknagar"-nimisen albumin sanoitukset oli kirjoitettu norjaksi, mutta kaikilla myöhemmillä albumeilla on sekä Dimmu Borgirin ICS Vortexin että Otygin Vintersorgin englanninkielisiä sanoituksia.


title: Kioskikirjallisuus

text: Kioskikirjallisuus tarkoittaa huokeaa, sarjoina ilmestyvää taskukirjaa tai lukemistolehteä, jota levitetään pääasiallisesti kioskien tai muiden lehtipisteiden kautta. Englannin "pulp fiction" ja "pulp magazine" viittaavat tavallisesti lukemistolehtien kulta-aikaan ennen taskukirjojen yleistymistä 1950-luvulla. Pulp-nimitys tulee karkeasta puumassapaperista, jolle etenkin rikos- ja seikkailuviihdettä painettiin Yhdysvalloissa 1800-luvun lopulta alkaen..


title: Kioskikirjallisuus

text: 1980-luvulta alkaen kioskikirjallisuuden markkinoita ovat hallinneet romanttiset lukemistot, joiden suurin tuottaja on kanadalainen Harlequin. Rikos- ja seikkailuviihde on vastaavasti kuihtunut. Suurimman osan kioskikirjallisuuden tarjonnasta on syönyt televisio ja muu sähköinen viihde.


title: Kioskikirjallisuus

text: Pulp-lukemistot erikoistuivat erilaisiin tyylilajeihin kuten salapoliisitarinoihin, science fictioniin, seikkailu- ja sotakertomuksiin, kauhuun ja villin lännen tarinoihin. Monet klassikoiksi muodostuneet tieteis- ja rikostarinat julkaistiin alun perin jatkokertomuksina sellaisissa kioskilehdissä kuin "Weird Tales", "Amazing Stories" ja "Black Mask". Jälkimmäiseen lehteen kirjoittivat muun muassa Raymond Chandler ja Dashiell Hammett. Sekä kovaksikeitetty dekkari että scifi kehittyivät pitkälti kioskilehtien ansiosta. Kioskijulkaisut ovat kuitenkin pitkälti heräteostoksiksi tehtyinä tuotteina kilpailleet lukijoista enemmän lehtien kuin kovakantisen kirjan kanssa.


title: Kioskikirjallisuus

text: Kioskilehdet olivat kuuluisia räikeistä kansikuvistaan, joissa poseerasi tavallisesti puolipukeinen nainen hätää kärsimässä ja sankariaan odottamassa.Suomessa kioskikirjallisuus sai alkunsa vasta toisen maailmansodan jälkeen. Kioskikirjallisuuden käsite yleistyi suomalaisessa kirjallisuudentutkimuksessa 1960-luvulla. Termi suomennettiin ruotsin kielestä ("kiosklitteratur"). Kioskikirjallisuuteen väljästi ymmärrettynä on rikoksen ja romantiikan lisäksi liittynyt myös kauhu ja scifi, jotka suomalaisessa julkaisutoiminnassa ovat kuitenkin levinneet etupäässä muuta tietä kuin lehtipisteiden välityksellä. Suomessa pulp-kirjallisuutta julkaisivat sellaiset lehdet kuin "Seikkailujen maailma", "Yllätyslukemisto", "Lukemista Kaikille" ja "Isku".


title: Kioskikirjallisuus

text: Australialainen kioskikirjallisuus oli voimissaan 1939–1959 ennen television aikakautta. Laji syntyi, kun Australiassa alettiin kantaa veroa ulkomaisesta kioskikirjallisuudesta, lähinnä yhdysvaltalaisesta. Kustantajat julkaisivat kirjoja sitä mukaan kuin kirjailijat niitä ehtivät kirjoittaa. Kirjoittajaksi ei ollut riittävästi perinteisiä kirjailijoita, joten työhön ryhtyivät muun työn ohella tekijät, jotka hyväksyivät alan ehdot. Kirjoittajat käyttivät yleensä salanimiä, joista tunnetuimpia on Carter Brown.> Suomessa Carter Browneja julkaistiin 140 nimikettä, toiseksi eniten Ranskan jälkeen Australian ulkopuolella.


title: Desmond Morris

text: Desmond Morris (s. 24. tammikuuta, 1928) on brittiläinen tietokirjailija, eläintieteilijä, käyttäytymisen tutkija ja taiteilija. Hänen tapansa tarkastella ihmisten käyttäytymistä eläintieteellisestä näkökulmasta on herättänyt sekä ihastusta että vastustusta. Arvostelijoidensa mielestä hän ei ole tutkija vaan vain popularisoija. Hänen suosituin kirjansa on nimeltään "Alaston apina". Se on käännetty 23 kielelle.


title: Desmond Morris

text: Hänen surrealistisia taideteoksiaan on ollut esillä näyttelyissä vuodesta 1948 nykypäivään asti.


title: Desmond Morris

text: Morrisin rinnalla tunnetuksi tuli myös Congo-simpanssi, jonka Morris opetti maalaamaan paperille ja kankaalle.


title: Naavuono

text: Naavuono (, ) on kunta Tromssan läänissä Pohjois-Norjassa, Naavuonon (Kvænangen) ympärillä. Kunnan pinta-ala on 2 117 km², ja asukkaita siellä on tammikuussa 2013 tehdyn väestönlaskennan mukaan 1 245. Keskustaajamana Burfjord (suom. Puruvuono).


title: Naavuono

text: Naavuonon kunta rajautuu pohjoisessa Finnmarkin läänin Lappeaan, idässä Finnmarkin läänin Alattioon, kaakossa Finnmarkin läänin Koutokeinoon, etelässä ja lännessä Raisiin, sekä luoteessa Jäämereen. Naavuonon kunnan luoteispuolella saaristossa sijaitsee Kieruan kunta.


title: Naavuono

text: Kätkänen (Kjækan), Naavuononpohja (Kvænangsbotnen), Paattari (Badderen), Puruvuono (Burfjord), Tuikkanen (Alteidet)


title: Kierua

text: Kierua (, ) on kunta Tromssan läänissä Pohjois-Norjassa. Saaressa sijaitsevan kunnan pinta-ala on 472 km² ja asukkaita 2 905 (2013). Kieruan kirkko on rakennettu vuonna 1721 ja se on Tromssan läänin vanhin säilynyt puukirkko.


title: Kierua

text: Karkko (Hamnnes), Maarnuora (Maursund)


title: Wim Duisenberg

text: Willem ”Wim” Frederik Duisenberg (9. heinäkuuta 1935 – 31. heinäkuuta 2005) oli hollantilainen taloustieteilijä, pankkiiri ja poliitikko. Duisenberg oli Euroopan keskuspankin ensimmäinen pääjohtaja vuosina 1998–2003 ja Euroopan yhteisvaluutan euron pääarkkitehteja.


title: Wim Duisenberg

text: Duisenberg syntyi Heerenveenin kaupungissa Friisinmaalla. Hän opiskeli taloustiedettä Groningenin yliopistossa pääaineenaan kansainväliset taloussuhteet. Hänestä tuli filosofian tohtori vuonna 1965 väitöksellä "Aseistariisunnan taloudelliset vaikutukset". Tohtorinväitöksensä jälkeen Duisenberg aloitti työt Washingtonissa Kansainvälisen valuuttarahaston palveluksessa. Hän palasi Alankomaihin vuonna 1969 Amsterdamin yliopiston kansantaloustieteen professoriksi.


title: Wim Duisenberg

text: Duisenberg toimi vuosina 1973–1977 Alankomaiden valtiovarainministerinä. Pian tämän jälkeen hän luopui paikastaan maan parlamentissa siirtyäkseen yksityisen Rabobankin varajohtajaksi. Alankomaiden keskuspankin pääjohtajana Duisenberg toimi vuosina 1982–1997. Hänen kaudellaan Alankomaiden guldeni kiinnitettiin Saksan markkaan ja maan talous lähti kasvuun.


title: Wim Duisenberg

text: Duisenberg valittiin Euroopan keskuspankin ensimmäiseksi pääjohtajaksi 2. toukokuuta 1998. Hänen puheenjohtajakaudellaan toteutettu euron käyttöönotto toi hänelle lisänimen ”Mr. Euro”. Duisenberg vaati EKP:n pääjohtajana euroalueen jäsenmailta tiukkaa budjettikuria. Hänen mukaansa jäsenmaiden talousvaikeudet eivät olleet riittävä syy rikkoa kasvu- ja vakaussopimusta. Duisenberg piti tiukasti kiinni keskuspankin itsenäisyydestä.


title: Wim Duisenberg

text: Duisenberg ilmoitti jäävänsä pois keskuspankin johdosta täyttäessään 68 vuotta 9. heinäkuuta 2003, mutta Euroopan unionin valtiovarainministerit vaativat häntä jäämään virkaan 1. marraskuuta asti. Duisenbergin seuraajaksi valittiin hänen aiempi vastaehdokkaansa, ranskalainen Jean-Claude Trichet.


title: Wim Duisenberg

text: Duisenberg löydettiin kuolleena Etelä-Ranskan Fauconissa sijaitsevan huvilansa uima-altaasta 31. heinäkuuta 2005. Hän oli hukkunut saatuaan sydänkohtauksen.


title: Wim Duisenberg

text: Duisenberg oli kuollessaan toisessa avioliitossa. Hänellä oli kaksi poikaa ja yksi tytär.


title: Karjalan metsäsissit

text: Metsäsisseiksi nimitettiin lokakuussa 1921 alkaneessa Itä-Karjalan kansannousussa eli vapaustaisteluissa taistelleita karjalaisia talonpoikia. Sanan "metsäsissi" keksivät karjalaiset talonpojat itse. Kansannousun aikana, pääasiassa Vienassa ja Pohjois-Aunuksessa, taistelleita metsäsissejä oli noin 3 000. Metsäsissien oli tarkoitus vapauttaa Itä-Karjala venäläisvallasta ja luoda Karjalan kansalle oma vapaustaistelu. Metsäsissit olivat Itä-Karjalan historian ensimmäinen ja ainoa oma armeija. He loivat Itä-Karjalalle oman sotalipun, jossa oli aseistettu karhu Itä-Karjalan puna-musta-vihreän lipun päällä. Heraldiikasta vastasi Akseli Gallén-Kallela.


title: Karjalan metsäsissit

text: Loppuvuonna 1921 syntyi Itä-Karjalaan kaikessa hiljaisuudessa komppanian kokoisia tai pienempiä aseistautuneita miesjoukkoja. Miesjoukot olivat verrattavissa Suomessa vuonna 1917 perustettuihin suojeluskuntiin. Pian miesjoukot yhdistettiin Karjalan Metsäsissirykmentiksi, jonka kokonaisvahvuus oli siis tuo noin 3 000 miestä.


title: Karjalan metsäsissit

text: Karjalan metsäsissejä johtamaan perustettiin Koivuniemellä 14.-15. lokakuuta 1921 pidetyssä kokouksessa "Karjalan Metsäsissijärjestö". Sillä oli kolmihenkinen hallitus, jonka johdon enemmistö oli karjalaisilla: henkinen johtaja Ukki Väinämöinen alias Vaseli Levonen (Sidoroff) ja Ossippa Borissainen (Borissoff, myös Kivinen) olivat karjalaisia, metsäsissien ylipäällikkö Ilmarinen alias Jalmari Takkinen oli sen sijaan syntyisin Rantasalmelta. Hänen asemansa oikeutti toimiva yhteys aktivisteihin. Metsäsissien poliittinen elin oli "Karjalan Keskushallitus". Ulkomaanasioita hoitava, lähinnä länsivaltojen apua pyytävä, elin oli "Karjalan Ulkomainen Valtuuskunta". Metsäsissit jakautuivat kolmeen joukko-osastoon: "Karjalan Metsäsissirykmenttiin" (MSR), "Vienan Rykmenttiin" (VR) ja "Repolan Pataljoonaan" (RP). Metsäsissirykmentin esikunta oli Kiimasjärvellä, ja rykmentissä oli noin 600 miestä. Rykmenttiä johti Ilmarinen ja sen hiihtopataljoonaa jääkäri Antti Isotalo. Uhtualaisen luutnantin Erkki Simolan ja myöhemmin Heino Parviaisen johtama Vienan Rykmentti toimi Pohjois-Vienassa, ja se oli hieman pienempi kuin Metsäsissirykmentti. Repolan Pataljoona toimi Aunuksen Karjalassa, ja siihen liittyi melkoinen osa suomalaisista heimosotureista.


title: Karjalan metsäsissit

text: Sissit menestyivät hyvin ja valtasivat suurimman osan Vienaa, 60 000 km², ja uhkasivat Muurmannin rataa. Metsäsissit ja karjalaiset saivat julkisuutta maailmalla. He eivät antaneet armoa neuvostohallituksen kanssa toimiville, paikallisille kommunisteille tai venäläismielisille.


title: Karjalan metsäsissit

text: Metsäsissien jouduttua alakynteen ylivoimaisia venäläisiä vastaan, kärsien kaiken lisäksi elintarvike-ja ammuspulasta, Karjalan Metsäsissijärjestön jäsenet ja johto sekä Karjalan Metsässissirykmentin rippeet vetäytyivät Suomen puolelle rajaa. Metsäsissien mukana siirtyi Suomeen tuhansia karjalaisia pakolaisia. Viimeisten metsäsissien, 267 miehen taisteluvahvuisen Vienan Rykmentin, taistelut päättyivät helmikuun lopulla 1922. Metsäsissijärjestö oli alussa täysin karjalainen, mutta loppupuolella metsäsissejä jo johti suomalainen jääkärimajuri Paavo Talvela.


title: Karjalan metsäsissit

text: Metsässisseistä ja pakolaisista muodostettiin muun muassa Vihtori Kosolan johdolla karjalaispataljoonia Pohjanmaalla, mutta muuten Metsäsissijärjestö oli lakkautettu. Metsäsissijärjestön ja eri karjalaisasioiden hoitokuntien, valtuuskuntien, hallitusten ja neuvostojen jälkeen perustettiin niiden toiminnan jatkajaksi Akateeminen Karjala-Seura (AKS).


title: Wintersun

text: Wintersun on Ensiferumin entisen laulaja-kitaristin, Jari Mäenpään, perustama metallimusiikkiyhtye, joka on periaatteessa Jarin sooloprojekti. Yhtye soittaa niin monipuolista metallia, että sitä on usein vaikea määritellä yhteen tyylilajiin. Yhtye yhdistää musiikissaan muun muassa power-, black-, folk-, gootti-, doom- ja progressiivisen metallin. Mäenpää on omien sanojensa mukaan kuvaillut yhtyeensä musiikkia nimellä ”Extreme Majestic Technical Epic Melodic Metal”.


title: Wintersun

text: Yhtye julkaisi ensimmäisen albuminsa "Wintersun" syyskuussa 2004 Nuclear Blastin kautta. Albumia olivat levyttämässä vain Jari Mäenpää (laulu, kitara, basso, syntetisaattori), sekä Kai Hahto (rummut), sillä Wintersun on heti alusta lähtien ollut Mäenpään oma projekti, jonka koko tuotanto muodostuukin Mäenpään sävellyksistä useiden vuosien ajalta. Kai Hahto kutsuttiin soittamaan rumpuja, koska Mäenpää ei taitanut sitä tarpeeksi hyvin. Albumi oli saanut hyvät arvostelut ja menestyi hyvin. Albumi teki yhtyeestä tunnetun nopeasti.


title: Wintersun

text: Wintersun aloitti keikkailun kesällä 2005 yhdessä yhtyeeseen liittyneiden Jukka Koskisen (basso) ja Teemu Mäntysaaren (kitara) kanssa. Yhtyeeltä on myös ilmestynyt video "Beyond the Dark Sun".


title: Wintersun

text: Yhtye aloitti toisen albuminsa nauhoitukset 2. toukokuuta 2006 ja miksaus aloitettiin heinäkuun alussa. Lukuisten myöhästymisten ja epäselvyyksien takia albumin julkaisupäivää on kuitenkin jouduttu siirtämään moneen otteeseen. Albumin nimeksi tuli "Time", ja siinä on seitsemän pitkää kappaletta. Materiaalia arvioitiin tulevan noin 75 minuuttia.


title: Wintersun

text: Wintersun piti pitkää keikkataukoa yrittäessään saada "Timen" valmiiksi, mutta vuonna 2011 Wintersun alkoi taas keikkailemaan pitkän tauon jälkeen. Yhtye ja levy-yhtiö halusivat tuoda kaikille tietoon, että yhtye on vielä elossa. Wintersun esiintyi muun muassa Metalcampissa, Metalfestissä ja Tuskassa. Samalla yhtye julkisti yhden uuden kappaleen tulevalta levyltä, nimeltä ”The Way of the Fire”.


title: Wintersun

text: Maaliskuussa 2012 musiikkilehti Soundi ilmoitti nettisivuillaan Wintersunin julkaisevan "Timen" kahdessa osassa. Ensimmäinen osa julkaistaan syksyllä ja toinen osa vuoden 2014 talvella. Toisen osan julkaisu on kuitenkin viivästynyt. Lopulta Wintersun julkaisi 19. lokakuuta 2012 albumin "Time I". Albumilla on yhteensä kolme kokonaista kappaletta. Kaksi muuta kappaletta (”When Time Fades Away” ja "Darkness And Frost") ovat introja niitä seuraavia kappaleita varten. Albumi on saanut paljon negatiivista kuin positiivistakin palautetta, mutta arviot ovat kaikesta huolimatta olleet median keskuudessa suurimmaksi osaksi positiivisia. Esimerkiksi suomalainen rocklehti Inferno antoi albumille 4/5 ja Soundi antoi 5/5.


title: Wintersun

text: Tammikuussa 2015 ilmoitettiin, että rumpali Kai Hahdon korvaa yhtyeen konserteissa toistaiseksi Timo Häkkinen. Hahto keskittyy tehtäväänsä Nightwish-yhtyeen korvaavana rumpalina.Mäenpää puolestaan ilmoitti itse keskittyvänsä keikoilla pelkästään laulamiseen. Yhtye pestasi toiseksi livekitaristikseen pakistanilaisen Asim Searahin.


title: Wintersun

text: Wintersun ilmoitti tammikuussa 2017 kolmannen levyn julkaisusta. Tulevan levyn nimeksi ilmoitettiin The Forest Seasons eikä Time II kuten monet odottivat. Time II kuitenkin tullaan julkaisemaan myöhemmin tulevaisuudessa. Levy on Mäenpään mukaan Wintersunin versio Neljästä vuodenajasta ja sisältääkin neljä yli kymmenminuuttista kappaletta albumin kokonaiskeston ollessa 53 minuuttia.


title: Selkä

text: Ihmisen selkä on pakaroiden ja niskan välissä, ihmisen takapuolella. Sen keskellä kulkee luinen selkäranka. Selkärankaa tukevat molemmin puolin voimakkaat selkälihakset. Selässä on rangan muotoisesti normaalisti kaareutumia pystysuunnassa: yläselässä taaksepäin (normaali kyfoosi) ja niskassa sekä lanneselässä eteenpäin (normaali lordoosi). Kieroutta sivulle eli skolioosia ei pitäisi terveessä selässä olla. Selkä voi toki taipua sivulle, eteen tai taakse.


title: Selkä

text: Selän iholla on epätarkka tuntoaisti.


title: Dokumenttien luokittelu

text: Dokumenttien luokittelun tarkoituksena on helpottaa dokumenttien löytymistä tai käsittelyä liittämällä kukin dokumentti yhteen tai useampaan luokkaan. Luokittelua tarvitsevat kirjastot, lehtiarkistot, uutistoimistot, hakupalvelut, suuryritykset ja muut suurten tekstikokoelmien käsittelijät. Dokumentit voivat olla esimerkiksi kirjoja, lehtiartikkeleita, WWW-sivuja, sähköpostiviestejä tai yrityksen sisäisiä dokumentteja.


title: Dokumenttien luokittelu

text: Luokittelua käytetään tiedonhaun apuna, ja se on yksi dokumenttien sisällönkuvailun tapa. Kirjastoissa dokumenttien luokitus on ollut käytössä kirjastojen historian alusta asti. Uusimpia dokumenttien luokittelun sovellusalueita on roskapostin tunnistaminen.


title: Dokumenttien luokittelu

text: Dokumentit sijoitetaan luokkiin dokumentissa esiintyvine käsitteiden ja asioiden perusteella. Usein valintaperuste on dokumentin aihe. Luokat ilmaisevat näiden käsiteiden erilaisa suhteita.


title: Dokumenttien luokittelu

text: Paradigmaattiset suhteet ovat suhteellisen pysyviä, aina olemassa olevia suhteita.


title: Dokumenttien luokittelu

text: Syntagmaattiset suhteet ilmenevät tietyissä tilanteissa ja syntyvät asiayhteydessä.


title: Dokumenttien luokittelu

text: Alun perin dokumentteja ovat luokitelleet tehtävään koulutetut asiantuntijat. Ihminen ymmärtää lukemansa ja tekee harvoin karkeita virheitä luokittelussa. Käsin luokitteleminen on kuitenkin hidasta. Haittana voi olla myös ihmisen subjektiivisuus. Dokumenttikokoelmien kasvaessa on alettu käyttää apuna tietokoneohjelmia.


title: Dokumenttien luokittelu

text: Yksi vaihtoehto on asiantuntijajärjestelmä eli asiantuntijoiden tietämyksen mallintaminen sääntökokoelmaksi. Hyvin toimivien sääntöjen löytäminen voi kuitenkin osoittautua työlääksi, ja säännöstö saattaa paisua laajaksi ja vaikeasti ylläpidettäväksi.


title: Dokumenttien luokittelu

text: Nopeamman ja joustavamman vaihtoehdon tarjoaa koneoppiminen eli luokittelusäännöstön tai -mallin automaattinen muodostaminen. Jos käytössä ei ole valmiiksi luokiteltua aineistoa tai jos dokumenttien väliset yhteydet halutaan selvittää ilman etukäteen määrättyjä luokkia, luokitteluohjelma voi perustua ohjaamattomaan oppimiseen ja vain pyrkiä liittämään yhteen toisiaan muistuttavat dokumentit. Tällöin puhutaan dokumenttien ryvästämisestä eli klusteroinnista.


title: Dokumenttien luokittelu

text: Ohjatussa oppimisessa luokitteluohjelman käytössä on etukäteen luokiteltu opetusaineisto. Tarkoituksena on luoda aineiston pohjalta malli tai säännöstö, jonka avulla ohjelma voi luokitella uusia dokumentteja.


title: Dokumenttien luokittelu

text: Dokumenttien luokittelun ensimmäinen vaihe on yleensä luokittelussa käytettävien piirteiden valinta. Yleensä tarkastellaan tekstin sisältämiä sanoja tai ilmauksia ja niiden frekvenssejä, mutta myös dokumentin metatiedosta voi olla hyötyä. Kieliteknologian menetelmiä voidaan käyttää piirteiden valintaan. Luokiteltavasta tekstistä voidaan esimerkiksi poimia kaikki termit, tai tekstin sanat voidaan palauttaa perusmuotoon morfologisella analyysilla.


title: Dokumenttien luokittelu

text: Valitut piirteet syötetään varsinaiselle luokittelualgoritmille. Luokitteluun on käytetty mm. seuraavia menetelmiä:Luokittelujärjestelmiä ja -kaavoja on tehty moniin eri tarkoituksiin. Järjestelmät poikkeavat toisistaan sekä rakenteeltaan, että katteeltaan.


title: Dokumenttien luokittelu

text: Universaaliluokitukset ovat yleisiä luokituskaavoja, jotka kattavat periaatteessa kaikki tieteen- ja tiedonalat, ja ovat yleensä kansainvälisessä käytössä. Tunnettuja esimerkkejä näistä ovat Kansalliset yleisluokitukset on suunniteltu yhden maan käyttöön. Suomalainen esimerkki tällaisesta on Yleisten kirjastojen luokitusjärjestelmä(YKL). Se on DDC:n sovellus, joka on kehitetty suomalaisten yleisten kirjastojen tarpeisiin.


title: Dokumenttien luokittelu

text: Tietyille tieteenaloille on myös suunntieltu luokituskaavoja. Esimerkiksi lääketiedettä varten on laadittu luokitusjärjestelmä National Library of Medicine Classification (NLM).


title: Dokumenttien luokittelu

text: Palvelukohtaiset luokitukset ovat yleisiä erityisesti internetissä. Ne perustuvat käyttäjälähtöiseen käsitysmaailmaan ja haastavat perinteistä luokitusajattelua. Palvelun käyttöön muodostetut luokitukset ovat helposti muunneltavissa. Esimerkkejä palvelukohtiasista luokitteluista ovat


title: Austin Powers

text: Austin Powers on kolmessa agenttielokuvaparodiassa pääosassa esiintyvä kuvitteellinen hahmo, jota näyttelee Mike Myers. Päähenkilö sir Austin Danger Powers syväjäädytettiin 1960-luvulla ja sulatettiin vuonna 1997. Elokuvien huumori on ronskia, usein myös alatyylin puolelle menevää.


title: Austin Powers

text: Elokuvat muistetaan ehkä parhaiten siitä, että ne parodisoivat monia James Bond -elokuvissa esiintyneitä hahmoja ja kohtauksia; kuten Bondeissa heitetään hattua, heitetään Powersissa kenkää. Myersin luoma hahmo pukeutuu 1960-luvun muodin mukaisesti, pitää silmälaseja ja on huonohampainen, mutta kuitenkin suuri naistenmies. Myers on sanonut, että hänen oma isänsä on ollut alun perin esikuva hahmolle.


title: Austin Powers

text: Elokuvien teemamusiikkina toimii Quincy Jonesin kappale "Soul Bossa Nova".


title: Omasvuono

text: Omasvuono (myös Omasenvuono tai Isovuono, , ) on kunta Tromssan läänissä Pohjois-Norjassa Isonvuonon eli Omasvuonon (, ) rannalla. Kunnan pinta-ala on 1 538 km² ja asukasluku tammikuussa 2013 tehdyn väestönlaskennan mukaan 1 942. Kunnan asukkaista merkittävä osa on etniseltä alkuperältään saamelaisia ja suomalaisia. Keskustaajama on Saukkonen () ja suurin asutuskeskus Yykeänperä (Skibotn). Omasvuono on läntisin kunta, jossa on perinteistä kveeniasutusta.


title: Omasvuono

text: Vuonna 2007 kunnanvaltuusto päätti, että kuntaa kehitetään tasapuolisesti kolmen kielen ja kulttuurin pohjalta – saamen, kveenin/suomen ja norjan..


title: Omasvuono

text: Omasvuonon kunta rajoittuu kaakossa Suomen Enontekiön kuntaan.


title: Omasvuono

text:
Apaja, Juovankka (Elsnes), Pyhäouta (Helligskogen), Saukkonen (Oteren), Singalanouta (Signaldalen), Soiketanouta (Kitdalen), Staaluvankka (Elvevollen), Suoloniemi (Rasteby), Uksiviiki (Mellenfjord), Vieksikenttä (Kvesmenes),
Yykeänperä (Skibotn), Yykeänvankka (Skibotndalen)


title: Richard Danielpour

text: Richard Danielpour (s. 28. tammikuuta 1956, New York) on yhdysvaltalainen säveltäjä.


title: Richard Danielpour

text: Danielpour opiskeli Vincent Persichettin ja Peter Menninin johdolla Juilliard School of Musicissa, josta hän valmistui vuonna 1986. Monien muiden sukupolvensa amerikkalaissäveltäjien tapaan Danielpour käytti teoksissaan aluksi sarjallisia sävellystekniikoita, mutta luopui niistä 1980-luvun loppupuolella ja alkoi turvautua perinteisempää sävelkieleen. Danielpour kertoo saaneensa vaikutteita musiikkinsa John Adamsiltä, Christopher Rouselta, Joseph Schwantnerilta - sekä Beatlesiltä. Danielpourin merkittävimpiin teoksiin kuuluvat "First Light" (1988) kamariorkesterille, kolme sinfoniaa (1985, 1986 ja 1990), kolme pianokonserttoa (1981, 1993, 2002), baletti "Anima mundi" (1995) ja viimeisimpänä ooppera "Margaret Garner" (2005).


title: Koutokeino

text: Koutokeino (, , ) on kunta Ruijan sisämaassa Finnmarkin läänissä Pohjois-Norjassa. Asukkaista valtaosa on saamelaisia ja kunta on saamelaisuuden keskuspaikka. 2 910 asukkaan Koutokeinon kunta on 9 707,34 neliökilometrin laajuinen, joka tekee siitä Norjan suurimman kunnan pinta-alan mukaan.


title: Koutokeino

text: Kunnan suomenkielinen nimi "Koutokeino" tulee pohjoissaamenkielisestä nimestä "Guovdageaidnu". Kunnan norjankielinen nimi "Kautokeino" puolestaan pohjautuu suomenkieliseen nimeen.


title: Koutokeino

text: "Guovdageaidnu" tarkoittaa suomeksi "keskitie". Nimi saattaa tulla siitä, että Koutokeinosta on yhtä pitkä matka Alattioon (vanha markkinapaikka), Karesuvantoon, Raisiin ja Kaarasjoelle.


title: Koutokeino

text: Koutokeinon kunnan pinta-ala on 9 707,34 km², joka tekee siitä Norjan suurimman kunnan pinta-alan mukaan. Kunnan rajanaapureita ovat Alattio pohjoisessa, Kaarasjoki idässä, Tromssan läänin puolella Raisi lännessä ja Naavuono koillisessa, sekä Suomen puolella Inari kaakossa ja Enontekiö etelässä.


title: Koutokeino

text: Kolmen maan läpi kulkevan Kalottireitin toinen pää on Koutokeinossa. Koutokeinon kunnan ja sen keskustaajaman läpi virtaa alajuoksultaan Altajoeksi kutsuttu Koutokeinojoki.


title: Koutokeino

text: Kunnan korkein vuori on Čáravárri, jonka huippu kohoaa 887 metrin korkeuteen. Metsä on lähes sataprosenttisesti koivua, ja monissa kohdin on vain paljakkaa.


title: Koutokeino

text: Koutokeinossa vallitsee subarktinen ilmasto, ja talvet ovat usein kylmiä ja kesät lämpimiä. Kaamos kestää noin 7 viikkoa, marraskuun loppupuolelta tammikuun puoleenväliin, ja lisäksi kesäisin on yötön yö.


title: Koutokeino

text:
Koutokeinosta muodostettiin oma kirkkoherrakuntansa vuonna 1674. Ensimmäinen kirkkoherra oli Ylitornion kirkkoherra Nicolai Ulopolitanuksen poika Johannes Nikolainpoika Tornensis. Ensimmäinen kirkko Koutokeinoon saatiin vasta seuraavan kirkkoherran, Johanneksen veljen Andreasin aikana vuonna 1701.
8. marraskuuta 1852 Koutokeinossa tapahtui Koutokeinon kansannousu, joka oli saamelaisten aloittama kansannousu norjalaisia vastaan. Kansannousun aloitti lestadiolainen äärilahko Koutokeinon hurmos.


title: Koutokeino

text: Koutokeinon kunnanjohtaja on Norjan työväenpuolueen Johan Vasara ja varakunnanjohtaja Johttisápmelaččaid listu -puolueen Anders S. Buljo.


title: Koutokeino

text: Koutokeinon kunta oli vuoteen 2009 asti oma vaalipiirinsä saamelaiskäräjävaaleissa, mutta siitä lähtien se on ollut osa Ávjovárrin vaalipiiriä yhdessä Kaarasjoen ja Porsangin kuntien kanssa. Muissa vaaleissa se on osa Finnmarkin vaalipiiriä.


title: Koutokeino

text: Koutokeinossa on kolme päivittäistavarakauppaa, joista kaksi, ketjukaupat Rema 1000 ja Coop Marked ovat keskustaajamassa, ja Nærbutikken-ketjuun kuuluva "Oves Varesenter" Maasin kylässä. Coop Marked -kaupan yhteydessä toimivat myös apteekki ja norjalainen alkoholijuomakauppa Vinmonopolet. Keskustassa on lisäksi norjalaisen Thon Hotel -ketjun hotelli, Kautokeino Villmarksenter -majapaikka ja Kautokeino Camping. Taajamassa on myös kaksi huoltoasemaa, ja paikallisessa kulttuurikeskuksessa on Maritex Gávpi -käsityöliike. Koutokeinossa on lisäksi kaksi ravintolaa; Boddu, Pitstop ja vielä lisäksi kahvila Kafé Vika.


title: Koutokeino

text: Koutokeinon Biedjovággissa on ollut aiemmin kaivostoimintaa. Vuonna 2010 Biedjovággin kaivosten vanha omistaja IGE Nordic myi kaivokset Arctic Gold -yhtiölle. Vuonna 2012, kun kunnanvaltuusto päätti kaivostoiminnasta, tulos oli "ei". Kesäkuun neljännen ja viidennen päivän välisenä yönä Max Mackhè, joka pysyi tuntemattomana yhden vuorokauden ajan, liimasi keskustaajaman ilmoitustauluille, oviin, seiniin, valotolppiin ja muihin mahdollisiin paikkoihin protestijulisteita joiden otsikko oli «Si NEI til gruvedrift og opplev fordelen!», eli vastustusta kaivostoimintaa kohtaan. Pian sen jälkeen alueelle ilmestyi samantapaisia julisteita kaivostoiminnan puolesta, kuin oli ollut aiemmin kaivostoimintaa vastaan.


title: Koutokeino

text: Koutokeinon julkinen liikenne on vähäistä, ja melkein kaikki asukkaat omistavat henkilöauton. Koutokeinon ja Alattion välisiä busseja kulkee vuoden ympäri. Jo 1-luokkalaisten (6-vuotiaiden) koulumatkojen ollessa pisimmillään monta kymmentä kilometriä on Koutokeinossa koulubusseja, jotka liikennöivät koulujen ja asutetuimpien teiden välillä aamuisin ja iltapäivisin. Näihin minibusseihin voi tarpeen mukaan tulla kyytiin muitakin paikallisia. Koutokeinossa on takseja, mutta ei varsinaista taksiasemaa eikä taksipaikkaa. Joitain kilometrejä keskustaajamasta pohjoiseen on toisen maailmansodan aikainen lentopaikka, Koutokeinon lentokenttä, mutta sillä ei ole tällä hetkellä minkäänlaista liikennöintiä. Koutokeino on tieyhteydessä Riksvei 93:n avulla Alattioon, Riksvei 92:n avulla Kaarasjoelle, ja Norjan puolen Riksvei 93:n ja Suomen puolen Kantatie 93:n avulla Enontekiön Hettaan.


title: Koutokeino

text: Koutokeinon kunnan 2 910 asukkaasta noin kaksi kolmasosaa asuu Koutokeinon keskustaajamassa. Yksi kolmasosa asutuksesta on jakautunut eri puolille kuntaa. Maasin kylässä asuu noin 400 asukasta, ja loput kunnan asukkaista asuvat hajallaan 14 kylässä ympäri kuntaa. Koutokeinon kunnan ikäjakauma eroaa huomattavasti sekä Finnmarkin läänin että Norjan tavallisesta ikäjakaumasta, sillä kunnan väestöstä yli 50 % on alle 30-vuotiaita. Lisäksi yli 66-vuotiaita on Koutokeinossa alle puolet Norjan keskiarvosta.


title: Koutokeino

text: Koutokeinossa on nykyään viisi opetuslaitosta. Keskustaajamassa sijaitsevat Koutokeinon ala-aste ja Koutokeinon yläaste, jotka aiotaan yhdistää hallinnollisesti yhdeksi kouluksi. Ala-asteella opetusta on erikseen sekä saameksi että norjaksi, mutta norjankielisiä luokkia on vain kaksi, 1-4 C ja 5-7 C, koska suurin osa lapsista käy saamenkielistä luokkaa. Yläasteella opetus ei ole kielellisesti jaoteltua. Keskustaajamassa on myös Sámi joatkkaskuvla ja boazodoalloskuvla. Kunnan koulutuksen huippu on Saamelainen korkeakoulu (), jossa on noin 200 opiskelijaa ja 80 työntekijää. Maasin kylässä on "Máze lagasbirasguovddáš", jossa on peruskoulu, iltapäivätoimintaa ja päiväkoti. Maasin koulussa kaikki opetus on saameksi. Koutokeinossa Láhpoluoppalin kylässä oli myös koulu, Láhpoluoppalin koulu, mutta se lakkautettiin kesällä 2012.


title: Koutokeino

text: Koutokeinossa vallitsee vahva saamelaiskulttuuri, ja kuntaa pidetään saamelaisuuden keskuksena. Koutokeinossa sijaitsevat mm. Saamelainen korkeakoulu ("Sámi allaskuvla") ja saamelaisten kansallisteatteri Beaivváš Sámi Teáhter. Pääsiäisenä Koutokeinossa järjestetään Koutokeinon pääsiäisfestivaalit ("Kautokeino påskefestival") sekä saamelainen laulukilpailu Sámi Grand Prix.


title: Koutokeino

text: Koutokeinon kunnan alueella on kaksi Struven ketjun suojeltua pistettä. Ne ovat vuorenhuipuilla Luvddiidčohkka ja Bealjášvárri.


title: Koutokeino

text: Sekä pohjoissaamen kieli että norjan kieli ovat tasa-arvoisia. Niitä käytetään sekä saamelaisessa että julkisessa hallinnossa. Koutokeinon väestöstä yli 90 prosentilla on pohjoissaame äidinkielenään. Koutokeino oli ensimmäinen ja pitkään ainoa kunta Norjassa, jossa saame oli tasa-arvossa norjan kanssa julkisessa hallinnossa.


title: Koutokeino

text:
Koutokeinon kunnanvaakunassa on kultainen kota sinisellä pohjalla. Koutokeinon kunnan vaakuna päätettiin kuninkaallisen resoluution mukaan 4. syyskuuta 1987.
Kunnan keskuskylä on Koutokeino, ja muut isot kylät ovat Maasi, Láhpoluoppal ja Ávži.


title: Inferno (lehti)

text: Inferno on vuonna 2001 ensimmäistä kertaa julkaistu metallimusiikkiin keskittynyt aikakauslehti. Se on painokseltaan Suomen neljänneksi suurin musiikkilehti. Inferno lehden perusti Sauli Vuoti Oulussa 2001.


title: Inferno (lehti)

text: Inferno, raskaan rockin erikoislehti, alkoi ilmestyä 27. elokuuta 2001, ja sitä on ilmestynyt tähän mennessä 98 numeroa. Sisältö koostuu haastatteluista, artikkeleista, raporteista, uutisista ja arvosteluista, jotka liittyvät metallimaailmaan, mutta silloin tällöin yksittäiset artikkelit voivat käsitellä myös muita samankaltaisia musiikkilajeja.


title: Inferno (lehti)

text: Keväällä 2005 Inferno yhdistyi "Hamara"-nimisen kilpailevan julkaisun kanssa, jolloin Hamaran päätoimittaja Matti Riekki siirtyi Infernon päätoimittajaksi Sauli Vuotin tilalle. Lehteä julkaisi vuoteen 2005 Vuotin Inferno Kustannus Oy, kunnes lehden osti Popmedia. Samalla saman katon alle siirtyivät Rumba- sekä Rytmi-lehdet muodostaen uudesta Popmedia Finlandista lehtien määrässä mitattuna Suomen suurimman musiikkilehtikustantamon.


title: Inferno (lehti)

text: Nykyään Infernoa julkaisee Pop Media Oy 12 kertaa vuodessa n. 82-sivuisena.


title: Inferno (lehti)

text: Toukokuussa 2005 Inferno julkaisi DVD-kokoelman, joka sisälsi 30 pohjoismaisten – kuitenkin enimmäksi suomalaisten – heavy metal -yhtyeiden musiikkivideota. DVD sai suuren suosion nousten Suomen virallisella DVD-listalla kolmanneksi.


title: Inferno (lehti)

text: Maaliskuussa 2006 DVD sai jatkoa laajentaen videoiden kirjoa myös ei-pohjoismaalaisten videoiden muodossa. Jakelu vaihtoi Kråklundilta Playgroundille jolloin jakelu myös laajentui muihin pohjoismaihin Suomen lisäksi.


title: Inferno (lehti)

text: DVD-kokoelmien tarkoituksena on tuoda esille kotimaisen metallimusiikin videotarjontaa, minkä vuoksi suurin osa videoista on suomalaisia. Ensimmäinen DVD olikin ehdolla Femma-gaalassa vuoden visuaalisena tuotoksena.


title: Inferno (lehti)

text: Lokakuussa 2006, Inferno ja Gastromax Oy, avasivat yhdessä raskaan rockin erikoisravintolan Tampereelle Tuomiokirkonkadulle. Joulukuun alussa aukesi ketjun toinen baari Helsinkiin, Annankadun ja Uudenmaankadun kulmaan. Seuraavana vuonna ketjulle aukaistiin kolmas baari Jyväskylään, Yliopistonkadulle. Näistä viimeisenä Tampereen Inferno lopetti toimintansa kesällä 2011.


title: E. H. Shepard

text: Ernest Howard Shepard (10. joulukuuta 1879 – 24. maaliskuuta 1976 Lontoo) oli brittiläinen piirtäjä ja kuvittaja. Hänet tunnetaan parhaiten ihmismäisistä eläinpiirroksistaan kirjoissa "Kaislikossa suhisee" (Kenneth Grahame) sekä "Nalle Puh" (A. A. Milne).


title: E. H. Shepard

text: Shepard palveli sotapalveluksensa ensimmäisen maailmansodan aikana ja lähetti pilapiirroksia taisteluista kuuluisaan englantilaiseen huumorilehteen Punchiin. Sodan päätyttyä hänet palkattiin lehteen kuvittajaksi, jolloin hän tutustui Milneen.


title: E. H. Shepard

text: Milne sai inspiraation satuihinsa poikansa Christopher Robinin pehmolelusta. Shepard on sanonut, että hän käytti Nalle Puhin mallina oman poikansa pehmolelukarhua Christopher Robinin nallen sijasta.


title: E. H. Shepard

text: Shepard kirjoitti kaksi omaelämäkertaa: "Drawn from Memory" (1957) sekä "Drawn From Life" (1962).


title: Mazatecinsalvia

text: Mazatecinsalvia ("Salvia divinorum") on huulikukkaiskasveihin ("Lamiaceae") kuuluva, hallusinogeenisia yhdisteitä sisältävä kasvi. Se kasvaa Etelä-Meksikossa Oaxaca-vuorilla eristäytyneenä muusta maailmasta. Mazatecinsalviaa kasvatetaan kuitenkin päihteeksi ympäri maailmaa.


title: Mazatecinsalvia

text: Mazatecinsalvia tuottaa vain muutaman erittäin huonosti itävän siemenen. Huono itämiskyky johtuu elinpaikan aiheuttamasta sisäsiittoisuudesta, jonka takia kasvit eivät pölyty kunnolla. Mazatecinsalvia lisääntyy kaatumalla maahan ja kasvattamalla nivelestä juuret. Kasvin kasvattajien keskuudessa sitä kuitenkin lisätään pistokkaista. Alkuperäiseltä kasvin elinalueelta tuotiin vain muutama pistokas, joita kasvatetaan nykyään ympäri maailmaa. Tunnetuin pistokkaista on "Wasson/Hofmann"-nimellä kulkeva, joka on saanut nimensä tuojiensa mukaan. Myös muutamia muita lajikkeita on olemassa, mutta ne ovat lähes identtisiä "Wasson/Hofmann"in kanssa.


title: Mazatecinsalvia

text: Mazatecinsalvia on perinteisesti ollut osa meksikolaisen Mazatec-kansan pyhiä toimituksia. Muualla maailmassa mazatecinsalvia on yleistynyt päihteenä 1990-luvun lopulta lähtien.


title: Mazatecinsalvia

text: Mazatecinsalvian pääasiallinen vaikuttava, aistiharhoja tuottava yhdiste on nimeltään salvinoriini A. Se on vahva psykoaktiivinen yhdiste, joka vaikuttaa jo 100 µg annoksella. Salvinoriini A on selektiivinen kappa-opioidireseptorin agonisti. Kasvi sisältää myös useita muita salvinoriineja, joiden aktiivisuus vaihtelee.


title: Mazatecinsalvia

text: Kasvin kuivattuja lehtiä poltetaan tavallisesti piipussa. Toiset suosivat vesipiippua, koska se kosteuttaa tai viilentää savua sekä vähentää mm. tervan määrää. Vaporisaattori, laite jolla höyrystetään tavallisesti kannabiksesta vaikuttavia ainesosia, on myös yleinen laite salvian käyttäjillä. Salvinoriini A vaatii hieman THC:tä korkeamman höyrystymislämpötilan, noin 230 astetta. Vaporisaattoria käytettäessä salvinoriini A on tarkoitus saattaa höyrystymislämpötilaan, jolloin vain pieni osa muista terveydelle haitallisista aineista kuten tervoista tai hiilimonoksidista pääsee käyttäjän keuhkoihin asti. Kasvista tehdyllä uutteella voidaan saavuttaa vielä lehtirouhettakin voimakkaampia vaikutuksia.


title: Mazatecinsalvia

text: Mazatecinsalvia aiheuttaa samankaltaisia näköharhoja ja reaktioita kuin LSD. Näihin kuuluvat muun muassa unenomaiset kokemukset, tunnemaailman laajeneminen. Ei-toivottuina vaikutuksina saattaa esiintyä muun muassa pelko- tai paniikkitiloja. Vaikutukset kestävät tyypillisesti muutamasta minuutista kymmeneen minuuttiin.


title: Mazatecinsalvia

text: Useisiin päihteisiin verrattuna salvian vaikutukset ovat lyhytkestoisia. Polttamalla vaikutus kestää noin viisi minuuttia ja lievemmät vaikutukset ovat ohi noin 15 minuutissa. Suurilla annoksilla vaikutus voi kuitenkin kestää jopa puoli tuntia. Pureskelemalla vaikutukset kestävät pidempään, mutta ovat samalla lievempiä.


title: Mazatecinsalvia

text: Suomessa mazatecinsalvia luokiteltiin kuluttajamarkkinoilta kielletyksi psykoaktiiviseksi aineeksi 1. huhtikuuta 2016.


title: Paha silmä

text: Paha silmä on monien kulttuurien taikauskoisissa käsityksissä katse, joka voi vahingoittaa, jopa tappaa. Erityisesti raskaana olevien naisten, lasten ja eläinten on uskottu olevan alttiita pahalle silmälle.


title: Paha silmä

text: Paha silmä yhdistetään usein noituuteen ja kateuteen. Pahaan silmään on uskottu eri puolilla maailmaa jo muinaisista ajoista lähtien. Se esiintyy niin antiikin Kreikan ja Rooman uskomuksissa kuin myös juutalaisessa, islamilaisessa, buddhalaisessa ja hindulaisessa perinteessä. Usko pahaan silmään on yleinen myös alkuperäiskansojen piirissä, ja taikausko on säilynyt ympäri maailman sitkeänä näihin päiviin saakka. Yleensä pahasta silmästä on syytetty muukalaisia, epämuodostumista kärsiviä, lapsettomia naisia ja vanhoja naisia.


title: Paha silmä

text: Pahan katseen on joskus ajateltu olleen tahatonta tai vastentahtoista. Esimerkiksi eräässä slaavilaisessa kansantarinassa pahan silmän vaivaama isä sokaisee itsensä, jotta ei tekisi pahaa lapsilleen. Useimmiten on kuitenkin uskottu, että paha silmä johtuu pahantahtoisuudesta ja etenkin kateudesta vaurautta, menestystä ja kauneutta kohtaan. Sen vuoksi keskiaikaisessa Euroopassa kehujen ajateltiin tuovan huonoa onnea. Kehun sijaan käytettiin kiertoilmaisuja, kuten "Jumala siunatkoon".


title: Paha silmä

text: Eri kulttuureissa on ollut vaihtelevia keinoja suojautua pahalta silmältä. Esimerkiksi joissakin Intian osissa hääseremeonioissa on ollut tapana pukeutua vastakkaisen sukupuolen vaatteisiin, jotta vältyttäisiin pahalta silmältä. Aasissa puolestaan on varokeinona mustattu lasten kasvot, varsinkin silmien ympäriltä. Useat Aasian ja Afrikan kansat syövät vain yksin tai suljettujen ovien takana, koska on uskottu, että suu auki on alttiimpi pahan silmän vaikutuksille. Myös eri ruokien ja keitosten on uskottu suojaavan pahalta silmältä, samoin pyhien tekstien ja amulettien. Lisäksi jotkin käsimerkit tai rituaaliesineet sekä piirrokset ovat uskomusten mukaan suojanneet pahalta silmältä.


title: Paha silmä

text: Paha silmä on joko tuijottava demoni tai vihamiehen ja varsinkin kadehtijan katse. Paha silmä esiintyy voimakkaana muun muassa monissa nykyisissä ja entisissä paimentolaiskulttuureissa ja useilla luonnonkansoilla. Esimerkiksi arabialaisessa maailmassa paha silmä, josta kertoo myös Koraani, on kateellisen katse. Italiassa pahoja silmiä ovat olleet erityisesti epämuodostuneet tai erityisen kauniit ihmissilmät. Näiltä on suojauduttu esimerkiksi amuletein.


title: Paha silmä

text: Erityisen herkkiä pahalle silmälle ovat lapset, varsinkin vastasyntyneet. Monissa kulttuureissa nainen on synnyttänyt yksin tämän vaaran vuoksi. Lapsen aura eli energiakenttä on hienovaraisen herkkä, joten äidin energialla on suojattu lasta. Suomessa oli tapana olla lapsen kanssa kahden ensimmäiset seitsemän päivää synnytyksen jälkeen. Huone pidettiin hämäränä.


title: Paha silmä

text: Suomessa monet ongelmat, kuten lapsen kierosilmäisyys, painajaiset, seksuaaliset ongelmat ja karjan sairastuminen, on laitettu pahan silmän syyksi. Saunaa ja loitsuja on käytetty pahan silmän vaikutusten poistamiseen.


title: Paha silmä

text: Saamelaiset pelkäsivät, että jos luun jättää halkaisematta maastoon, paha silmä voi katsoa sen lävitse kodan sisälle tuoden epäonnea.


title: Sirppisoluanemia

text: Sirppisoluanemia on perinnöllinen verisairaus, jossa punasolut ovat muodoltaan epänormaalin sirppimäisiä.


title: Sirppisoluanemia

text: Sirppisoluanemiasta kärsivän henkilön hemoglobiiniproteiinit ovat epämuodostuneet. Ne tarttuvat helposti toisiinsa, muodostavat pitkiä ketjuja ja aiheuttavat jäykkiä sirppimäisiä punasoluja. Tällaiset punasolut tuhoutuvat ennen aikojaan, jolloin henkilö kärsii anemiasta. Epämuodostuneet punasolut voivat myös tukkia pieniä verisuonia.


title: Sirppisoluanemia

text: Sirppisoluanemia johtuu hemoglobiinimolekyylin β-ketjussa olevasta pistemutaatiosta eli yhden aminohapon muuttumisesta toiseksi. Tämä aiheuttaa hemoglobiinin (hemoglobiini S) rakennevirheen, jonka seurauksena punasolut saavat sirppimäisen muodon normaalin kiekkomaisen, kaksoiskoveran rakenteen sijaan.


title: Sirppisoluanemia

text: Sirppisoluanemiaa aiheuttava geeni on resessiivinen. Homotsygooteilla oireyhtymä johtaa useimmiten kuolemaan jo lapsuudessa, mutta heterotsygoottien punasolut ovat yleensä normaaleja. Haitoistaan huolimatta alleeli on säilynyt, koska se torjuu malariaa. Sirppisoluanemian sairausalleelin muokkaamat punasolut tunnistavat malarialoisen, jolloin elimistön puolustusjärjestelmän solut tuhoavat punasolun ja loisen ennen kuin se ehtii lisääntyä ja aiheuttaa malarian oireita. Siksi alleeli on yleinen niillä Afrikan seuduilla, joilla malariaakin esiintyy. Paikoitellen jopa 40 prosentilla väestöstä on sirppisoluanemian sairausgeeni.


title: Sirppisoluanemia

text: Sirppisoluanemian hoidossa käytetään typpioksidia inhalaattorilla hengitettynä.


title: Sirppisoluanemia

text: Erään saksalaisen tutkijaryhmän mukaan faarao Tutankhamon kuoli sirppisoluanemiaan.


title: Järjestyksenvalvoja

text: Järjestyksenvalvoja on Suomen lainsäädännön mukaan henkilö, jonka tehtävänä on valvoa järjestystä ja turvallisuutta sekä estää rikoksia ja onnettomuuksia toimialueellaan. Järjestyksenvalvojan tehtävää voi hoitaa vain tehtävään suostuva ja poliisin järjestyksenvalvojaksi hyväksymä ja järjestyksenvalvonta-alueelle järjestyksenvalvojaksi laissa säädetyllä tavalla asetettu henkilö. Järjestyksenvalvojasta tai järjestyksenvalvontatehtävästä saatetaan yleisesti käyttää lyhennettä "JV". Poliisin ja rajavartiolaitoksen avuksi asetetuista järjestyksenvalvojista käytetään yleisesti samaa tarkoittavia lyhenteitä "PRJV" tai "PORA-JV" (Poliisin ja Rajavartiolaitoksen avuksi asetettu järjestyksenvalvoja). Entisen järjestyslain mukaista järjestyksenvalvojaa kutsuttiin "JLJV".


title: Järjestyksenvalvoja

text: Järjestyksenvalvojaksi voidaan Suomessa hyväksyä tehtävään sopiva ja suostuva täysivaltainen henkilö, joka on saanut sisäministeriön määrittämän koulutuksen. Järjestyksenvalvojaksi hyväksyy hakijan kotikunnan poliisilaitos enintään viideksi vuodeksi kerrallaan.


title: Järjestyksenvalvoja

text: Järjestyksenvalvojaksi voidaan hyväksyä se, joka


title: Järjestyksenvalvoja

text: Järjestyksenvalvojaksi hyväksyminen on voimassa enintään viisi vuotta. Järjestyksenvalvojaksi hyväksymiseen voidaan erityisistä syistä liittää koulutuksesta, henkilökohtaisista ominaisuuksista ja muista vastaavista seikoista johtuvia ajallisia ja alueellisia sekä järjestyksenvalvontatehtäviä koskevia ehtoja ja rajoituksia.


title: Järjestyksenvalvoja

text: Järjestyksenvalvoja voidaan asettaaJärjestyksenvalvojia voidaan myös asettaa kokoontumislaissa (530/1999) tarkoitetun yleisötilaisuuden, ulkoilulaissa tarkoitetun leirintäalueen, aluksen sekä majoitus- ja ravitsemisliiketoiminnasta annetun lain mukaisiin majoitus- ja ravitsemisliikkeiden välittömään läheisyyteen.


title: Järjestyksenvalvoja

text: Yksityistilaisuuksissa järjestyksenvalvojien on toimittava turvallisuusalan elinkeinoluvan haltijan palveluksessa.


title: Järjestyksenvalvoja

text: Järjestyksenvalvojan peruskurssin kesto on 40 oppituntia ja viiden vuoden välein joutuu käymään kahdeksan tunnin kertauskurssin. Voimankäyttökoulutukset, myös eri voimankäyttövälineille, on suoritettava erikseen. Jos järjestyksenvalvoja toimii turvallisuusalan elinkeinoluvan omaavassa yrityksessä, voimankäyttövälineiden kertauskoulutus on suoritettava vuosittain.


title: Järjestyksenvalvoja

text: Järjestyksenvalvojian tunnukset määritetään sisäasianministeriön asetuksessa järjestyksenvalvojan tunnuksista (875/2016).


title: Järjestyksenvalvoja

text: Järjestyksenvalvojan on käytettävä tunnistelaattaa tai tunnisteliiviä. Poliisi voi tarvittaessa määrätä, kumpaa edellä mainitusta järjestyksenvalvojan on käytettävä.


title: Järjestyksenvalvoja

text:
Tunnukseen merkitään sanapari " JÄRJESTYKSENVALVOJA - ordningsvakt" tai sama toisin päin. Tunnukseen voidaan tarvittaessa lisätä sana "security", jonka sijasta voidaan käyttää kokoontumislain mukaisissa urheiluun liittyvissä urheilutilaisuuksissa käyttää sanaa "steward".
Tämän säädöksen vuoksi sellainen henkilö, joka ei ole asetettu järjestyksenvalvojaksi, ei ole oikeutettu käyttämään sellaista järjestyksenvalvojaa erehdyttävästi muistuttavaa tunnistetta, jossa lukee teksti "security". Jos sanaa "security" käytetään, se sijoitetaan sanojen "JÄRJESTYKSENVALVOJA - ordningsvakt" alapuolelle.


title: Järjestyksenvalvoja

text: Tunnistelaatan on oltava pohjaväriltään keltainen, ja teksti on merkittävä mustalla tai tummansinisellä tekstillä. Laatan vasempaan alakulmaan voidaan merkitä järjestyksenvalvojan tunnistenumero.


title: Järjestyksenvalvoja

text:
Liivin on oltava keltainen ja teksti on merkittävä mustalla tai tummansinisellä värillä. Liivin rintamukseen ja selän alaosaan voidaan merkitä tunnistenumero. Poliisi voi tarvittaessa määrätä järjestyksenvalvojaorganisaatiossa esimiesasemassa olevan käyttämään oranssia tunnisteliiviä jossa on sanapari "esimies - förman".
Poliisin ja Rajavartiolaitoksen (PRJV) avuksi asetetut järjestyksenvalvojat käyttävät yleisesti tunnisteliiveissään mustalla taustalla olevia tunnisteita. Jotta heidän toimivaltuutensa pystytään erottamaan paremmin normaaleista järjestyksenvalvojista.


title: Järjestyksenvalvoja

text: Muu kuin järjestyksenvalvontatehtävässä oleva järjestyksenvalvoja ei saa käyttää järjestyksenvalvojan asemaa osoittavaa tunnistetta.


title: Järjestyksenvalvoja

text: Laki yksityisistä turvallisuuspalveluista mahdollistaa poliisilaitoksen tapauskohtaisesti harkittavan päätöksen nojalla järjestyksenvalvojien asettamisen terveyden- ja sosiaalihuollon toimipisteeseen, kansaneläkelaitoksen toimipisteeseen, työ- ja elinkeinotoimistoon, kauppakeskuksiin, liikenneasemille, satamaan, lentopaikkaan, joukkoliikenteen kulkuneuvoihin, sekä vastaanottokeskuksiin ja järjestelykeskuksiin ylläpitämään poliisin apuna järjestystä ja turvallisuutta, jos järjestyksen ja turvallisuuden ylläpitäminen ei muulla tavalla ole tarkoituksenmukaista sekä järjestyksen ja turvallisuuden ylläpitäminen sitä perustellusta syystä edellyttää. Poliisin ja rajavartiolaitoksen avuksi asetetuilta järjestyksenvalvojilta puuttuvat oikeudet säilöön ottamiseen ja pääsyn estämiseen. Poliisin ja rajavartiolaitoksen avuksi asetetun järjestyksenvalvojan tulee olla turvallisuusalan elinkeinoluvan haltioiman yrityksen palveluksessa oleva (työsopimus) ja hänellä tulee olla voimassa oleva hyväksyntä järjestyksenvalvojaksi sekä vartijaksi. Järjestyksenvalvoja- ja vartijakorttia tulee pitää mukana työtehtävissä.


title: Järjestyksenvalvoja

text: Järjestyksenvalvojan on toiminnassaan asetettava etusijalle sellaiset toimenpiteet, jotka edistävät yleisön turvallisuutta. Järjestyksenvalvojan on toimittava asiallisesti ja tasapuolisesti sekä sovinnollisuutta edistäen. Järjestyksenvalvojan tulee ensisijaisesti neuvoin, kehotuksin ylläpitää järjestystä ja turvallisuutta toimialueellaan. Järjestyksenvalvojan toimenpiteet on suoritettava aiheuttamatta suurempaa vahinkoa tai haittaa kuin on välttämätöntä tehtävän suorittamiseksi. Toimenpiteiden on oltava perusteltuja suhteessa järjestyksen-valvojan tehtävään ja toimenpiteillä tavoiteltavaan etuun. Järjestyksenvalvojan on erityisesti valvottava, ettei hänen toimialueellaan vaaranneta kenenkään turvallisuutta.


title: Järjestyksenvalvoja

text: Järjestyksenvalvojan on toimittava laissa ja asetuksessa annettujen säännösten mukaisesti. Järjestyksenvalvojan on noudatettava poliisin sekä pelastus- ja muiden viranomaisten toimivaltansa rajoissa etukäteen tai tilaisuuden aikana antamia käskyjä ja määräyksiä.


title: Järjestyksenvalvoja

text: Järjestyksenvalvojien toimivaltuudet riippuvat siitä, minkä lain nojalla järjestyksenvalvoja on asetettu. Mikäli järjestyksenvalvoja on asetettu kokoontumislain (530/1999), ulkoilulain (606/1973), merimieslain (423/1978), tai majoitus- ja ravitsemistoiminnasta annetun lain (308/2006) nojalla, hänellä on täydet toimivaltuudet. Mikäli järjestyksenvalvoja on asetettu lain yksityisistä turvallisuuspalveluista (1085/2015) 28§ nojalla kauppakeskukseen, liikenneasemalle tai joukkoliikenteen kulkuneuvoon, hänen toimivaltuutensa ovat rajatummat.


title: Järjestyksenvalvoja

text: Järjestyksenvalvojalla on velvollisuus estää pääsy toimialueelleen henkilöltä, jonka päihtymyksensä, käyttäytymisensä tai varustautumisensa vuoksi on perusteltua syytä epäillä vaarantavan siellä järjestystä tai turvallisuutta taikka joka ei ole täyttänyt sinne pääsyn edellytykseksi asetettua ikää. Järjestyksenvalvojalla on lisäksi oikeus (harkinnanvarainen estäminen) estää pääsy toimialueelleen henkilöltä


title: Järjestyksenvalvoja

text: Erityisesti 2. kohdassa on järjestyksenvalvojan oltava erityisen tarkka jotta ei syyllistyisi syrjintään.


title: Järjestyksenvalvoja

text: Poliisin ja Rajavartiolaitoksen avuksi asetetulla järjestyksenvalvojalla ei kuitenkaan ole oikeutta pääsyn estämiseen. Sitä vastoin joukkoliikenteen kulkuneuvossa kuljettajalla ja konduktöörillä on tällainen oikeus.


title: Järjestyksenvalvoja

text: Järjestyksenvalvojalla on oikeus poistaa toimialueeltaan henkilö, joka


title: Järjestyksenvalvoja

text: Jos paikalta poistaminen on ilmeisesti riittämätön toimenpide eikä häiriötä tai vaaraa voida muutoin poistaa, järjestyksenvalvojalla on oikeus ottaa henkilö kiinni jos kiinniottaminen on välttämätöntä muille henkilöille tai omaisuudelle aiheutuvan vakavan vaaran torjumiseksi. Kiinniotettu on viipymättä luovutettava poliisin haltuun. Oikeutta henkilön kiinniottamiseen järjestyksenvalvojalla ei kuitenkaan ole yleisessä kokouksessa. Jos kiinniotettua ei voida viipymättä luovuttaa poliisille, järjestyksenvalvojalla on poliisin suostumuksella oikeus pitää hänet säilössä enintään neljä tuntia kiinniottamisesta, kuitenkin enintään siihen asti, kun tilaisuus on päättynyt ja yleisö poistunut tai kun kiinniottamisen peruste on muutoin lakannut. Järjestyksenvalvojan tulee laatia jokaisesta säilössä pidettävästä henkilöstä allekirjoitettu säilöönottoilmoitus. Järjestyksenvalvojan on toimitettava säilöönottoilmoitus viipymättä tilaisuuden päättymisen jälkeen poliisilaitokselle.


title: Järjestyksenvalvoja

text: Poliisin ja Rajavartiolaitoksen avuksi asetetulla järjestyksenvalvojalla (PRJV) ei kuitenkaan ole oikeutta säilöön ottamiseen. Joukkoliikenteen kulkuneuvossa kuljettajalla ja kondutöörillä on oikeus paikalta poistamiseen, mikäli henkilö heidän antamastaan kiellosta huolimatta jatkaa häiriön aiheuttamista kulkuneuvossa. Kuljettaja tai konduktööri voi määrätä järjestyksenvalvojan tai vartijan suorittamaan paikalta poistamisen pyytämällä tältä apua toimenpiteen suorittamisessa.


title: Järjestyksenvalvoja

text: Järjestyksenvalvojalla on oikeus metallinilmaisinta tai muuta sellaista teknistä laitetta käyttäen tarkastaa toimialueelleen pyrkivä tai siellä oleva henkilö sen varmistamiseksi, ettei hänellä ole yllään tai mukanaan sellaisia esineitä tai aineita, joilla voitaisiin aiheuttaa vaaraa järjestykselle tai turvallisuudelle taikka joiden hallussapito toimialueella on kielletty lain tai sen nojalla annetun määräyksen mukaan. Järjestyksenvalvojalla on kiinnioton yhteydessä oikeus tarkastaa kiinni otettu sen varmistamiseksi, ettei tällä ole hallussaan esineitä tai aineita, joilla tämä voi vaarantaa säilössäpidon taikka aiheuttaa vaaraa itselleen tai muille. Järjestyksenvalvojalla on oikeus ottaa pois tarkastuksessa tavatut esineet ja aineet. Järjestyksenvalvojalla on myös oikeus ottaa pois hänen toimialueellaan olevalta henkilöltä tarkastuksessa tai muuten löydetty esine tai aine, jota voidaan käyttää henkeen tai terveyteen kohdistuvan rikoksen tekemiseen tai sellaisella rikoksella uhkaamiseen taikka jonka tuominen alueelle on muuten lain tai sen nojalla annetun määräyksen mukaan kielletty. Pois otetut esineet ja aineet on viipymättä luovutettava poliisille taikka, jollei siihen ole lain mukaan estettä, palautettava omistajalleen tai haltijalleen hänen poistuessaan paikalta.


title: Järjestyksenvalvoja

text: Kauppakeskuksessa, liikenneasemalla tai joukkoliikenteen kulkuneuvossa toimivalla järjestyksenvalvojalla ei kuitenkaan ole edellä mainittua oikeutta ennakkotarkastaa toimialueelleen pyrkiviä henkilöitä.


title: Järjestyksenvalvoja

text: Ravitsemisliikkeessä ja julkisessa tilaisuudessa toimivalla järjestyksenvalvojalla on oikeus ottaa henkilöltä pois alkoholijuoma astioineen ja hävittää se todisteellisesti, mikäli alkoholijuomaa on nautittu vastoin alkoholilaissa säädettyä nauttimiskieltoa. Tämä oikeus on myös liikkeen tai paikan omistajalla ja henkilökuntaan kuuluvalla tai tilaisuuden toimeenpanijalla. Joukkoliikenteen kulkuneuvossa samansisältöinen oikeus on kuljettajalla ja konduktöörillä.


title: Järjestyksenvalvoja

text: Yleisen tilaisuuden järjestäjän, ravitsemisliikkeen, kauppakeskuksen taikka joukkoliikenteen aseman tai kulkuneuvon haltijan edustajana toimiva järjestyksenvalvoja saa poistaa näistä tiloista tupakkalaissa säädetyn kiellon vastaisesti tupakoivan henkilön, joka kehotuksesta huolimatta ei lopeta tupakointia, jollei hänen poistamistaan voida pitää kohtuuttomana. Sama oikeus on myös näiden tilojen haltijalla, tilaisuuden järjestäjällä ja liikennehenkilökuntaan kuuluvalla.


title: Järjestyksenvalvoja

text: Järjestyksenvalvojalla on tehtäväänsä suorittaessaan oikeus henkilön pääsyn estämiseksi, paikalta poistamiseksi, kiinniottamisen toimittamiseksi, kiinni otetun tarkastamiseksi tai pakenemisen estämiseksi, esineen tai aineen poisottamiseksi taikka esteen poistamiseksi käyttää sellaisia tarpeellisia voimakeinoja, joita voidaan pitää puolustettavina. Voimakeinojen puolustettavuutta arvioitaessa on otettava huomioon tehtävän tärkeys ja kiireellisyys, vastarinnan vaarallisuus, käytettävissä olevat voimavarat sekä muut tilanteen kokonaisarvosteluun vaikuttavat seikat. Järjestyksenvalvojan avustaessa poliisia on lisäksi voimassa, mitä poliisilaissa säädetään poliisimiestä tilapäisesti avustavan henkilön oikeudesta voimakeinojen käyttöön.


title: Järjestyksenvalvoja

text: Järjestyksenvalvojan sallitut voimankäyttövälineet ovat:


title: Järjestyksenvalvoja

text: Kantaakseen voimankäyttövälineitä (käsiraudat ja patukka) järjestyksenvalvojan on suoritettava peruskoulutus. Kaasusumutinkoulutus on käytävä erikseen, jos sumuttimen haluaa käyttöönsä. Järjestyksenvalvojalla ei ole oikeutta kantaa teleskooppipatukkaa, lukuun ottamatta turvallisuusalan elinkeinolupaa hallinnoivan yrityksen järjestyksenvalvojaa.Työtehtävissään järjestyksenvalvojan on kannettava voimankäyttövälineitä asunsa alla siten, että ne eivät ole muiden havaittavissa (esim. takki/tunnusliivi). Jos voimankäyttövälineiden kantaminen järjestyksenvalvojan asun alla ei ole mahdollista, niitä saa kantaa asuun kuuluvissa suljettavissa taskuissa tai vyöhön (mm. varustevyö) kiinnitettävissä tai asuun kuuluvissa umpikoteloissa. Oikeista voimankäyttövälineiden kantotavoista järjestyksenvalvoja saa tietoa koulutuksensa yhteydessä (tai esim. työnantajalta).


title: Järjestyksenvalvoja

text: Järjestyksenvalvojaksi voi kokoontumislain mukaiseen tilaisuuteen hyväksyä toimeenpanopaikan poliisilaitos yhtä tilaisuutta tai saman järjestäjän samassa paikassa järjestämiin samanluonteisiin tilaisuuksiin myös sellaisen henkilön, jolla ei ole järjestyksenvalvojan koulutusta. Tällöin on kyse tilapäisestä järjestyksenvalvojasta, jolla ei ole oikeutta kiinniottamiseen, säilössä pitämiseen eikä voimankäyttövälineiden kantamiseen. Tällä pyritään turvaamaan järjestyksenvalvojien saatavuus erityisesti suuria tapahtumia varten.


title: Lorem ipsum

text: Lorem ipsum on 1500-luvulta lähtien olemassa ollut teksti, jota käytetään usein täytetekstinä ulkoasun testaamiseen graafisessa suunnittelussa, kun oikeata tekstisisältöä ei vielä ole. Lorem ipsumia käytetään näyttämään, miltä esimerkiksi kirjasin tai julkaisun tekstin asettelu näyttävät.


title: Lorem ipsum

text: Lorem ipsum muistuttaa klassista latinaa, ja siksi ihmisiä kiinnostaa usein, mitä se tarkoittaa. Se onkin muodostettu latinankielisestä tekstistä jättämällä pois sanoja ja niiden osia eikä siten varsinaisesti enää tarkoita mitään. Jos julkaisun mallissa käytetään todellista kieltä, ihmiset yleensä keskittyvät tekstin sisältöön. Kun tekstiksi valitaan lorem ipsum, suunnittelijat ja julkaisijat saavat tarkastelijat keskittymään ulkoasuun sisällön sijasta.


title: Lorem ipsum

text: Lorem ipsumista on useita erilaisia variaatioita. Normaalisti lorem ipsum näyttää seuraavalta:


title: Lorem ipsum

text: Teksti on peräisin Ciceron teoksesta "De finibus bonorum et malorum", jossa alkuperäinen teksti alkaa ”"Neque porro quisquam est, qui dolorem ipsum, quia dolor sit, amet, consectetur, adipisci velit"”, mikä tarkoittaa suunnilleen: ”"Eikä ole ketään, joka pitää tuskasta sen itsensä tähden, ja sitä näin ollen haluaisi"”.


title: John Adams (säveltäjä)

text: John Coolidge Adams (s. 15. helmikuuta 1947) on yhdysvaltalainen säveltäjä ja kapellimestari. Hänet tunnetaan ajankohtaisten aiheiden pohjalta säveltämistään oopperoista.


title: John Adams (säveltäjä)

text: John Adams valmistui Harvardin yliopistosta vuonna 1971. Hän muutti Kaliforniaan, jossa opetti ja toimi kapellimestarina kymmenen vuotta San Franciscon konservatoriossa. Hänen innovatiiviset konserttinsa johtivat siihen, että hänet nimitettiin San Francisco Symphonyn ensimmäiseksi uuden musiikin neuvonantajaksi sekä myöhemmin nimikkosäveltäjäksi vuosiksi 1979-1985. Tänä aikana Adams saavutti mainetta teoksilla "Harmonium" ja "Harmonielehre". Vuonna 1986 Adams allekirjoitti levytyssopimuksen Nonesuch Recordsin kanssa, joka on siitä lähtien julkaissut yksinoikeudella Adamsin musiikkia sisältäviä levyjä. Vuonna 1999 Nonesuch julkaisi "The John Adams Earbox"in, kiittävät arvostelut saaneen 10 CD:n kokoelman Adamsin musiikkia.


title: John Adams (säveltäjä)

text: Adamsin sävellyksistä tunnetuin ja eniten huomiota herättänyt on ooppera "Nixon Kiinassa" (Nixon in China), joka kantaesitettiin Houstonin oopperassa vuonna 1987 ja voitti vuonna 1989 Grammy-palkinnon parhaasta uuden musiikin sävellyksestä. "Nixon in China" toi oopperataloihin yhteiskunnan lähihistorian ja toimi alkusysäyksenä ja esikuvana kokonaiselle postmodernin musiikkiteatterin genrelle.


title: John Adams (säveltäjä)

text: Adamsin toinen ooppera, "Klinghofferin kuolema" ("The Death of Klinghoffer"), kantaesitettiin Brysselin oopperassa vuonna 1991. Ooppera kertoo Palestiinan vapautusrintaman PLF:n tekemästä matkustajalaiva "Achille Lauron" kaappauksesta vuonna 1985 sekä laivan erään matkustajan, amerikanjuutalaisen Leon Klinghofferin väkivaltaisesta kuolemasta. Adamsin seuraava näyttämöteos oli vuonna 1995 kantaesitetty laulunäytelmä "I Was Looking at the Ceiling and then I Saw the Sky". Adamsin uusin tuotos näyttämömusiikin saralla on lokakuussa 2005 kantaesitetty ooppera "Doctor Atomic", joka käsittelee atomipommien kehittelijän Robert Oppenheimerin ja hänen vaimonsa kohtaamia atomipommiin liittyviä moraalisia kysymyksiä. Kaikkien Adamsin näyttämöteosten ensimmäisten versioiden ohjaajana on toiminut Peter Sellars.


title: John Adams (säveltäjä)

text: Adams, joka alun perin tunnettiin minimalistina, on myöhemmässä tuotannossaan valjastanut minimalismin rytmisen energian rikkaaseen harmoniamaailmaan ja orkestraaliseen mielikuvitukseen, jossa näkyy myöhäisromantiikan vahva vaikutus. Uusissa teoksissaan Adams viittaa oikeastaan moniin erilaisiin 1900-luvun sävelkieliin. Esimerkiksi orkesterikappale "Fearful Symmetries" koskettaa Stravinskyn ja Honeggerin musiikkia sekä big bandien soittamaa swing-musiikkia.


title: John Adams (säveltäjä)

text: Samalla tavalla Adamsin vuonna 1993 kantaesitetty "Kamarisinfonia" yhdistää Schönbergin virtuoosisen ekspressionismin sarjakuvasoundtrackien maanisuuteen. 15 soittajalle sävelletty Kamarisinfonia on ollut hyvin suosittu: yli 40 yhtyettä on jo ehtinyt soittaa teosta.


title: John Adams (säveltäjä)

text: Adamsin tunnetuimpiin orkesteriteoksiin kuuluvat "Short Ride in a Fast Machine", "Tromba Lontana", Walt Whitmanin runoon sävelletty "The Wound-Dresser" sekä "El Dorado". "Viulukonsertto" toi Adamsille vuonna 1995 huomattavan Grawemeyer-palkinnon. Muita Adamsin saamia palkintoja ovat Kalifornian kuvernöörin palkinto elämäntyöstä taiteen parissa sekä Ranskan kulttuuriministeriön myöntämä arvonimi "Chevalier" (ritari) "Ordre des Arts et des Lettres" -ritarikunnassa. Helmikuussa 1999 kantaesitettiin Los Angelesissa "Naïve and Sentimental Music", 50-minuuttinen orkesteriteos, jota monet pitivät Adamsin siihen asti merkittävimpänä saavutuksena orkesterimusiikin saralla.


title: John Adams (säveltäjä)

text: Adamsin kuoroteos "On the Transmigration of Souls", joka on sävelletty Syyskuun 11. päivän terrori-iskujen uhrien muistolle, voitti vuonna 2003 Pulitzer-palkinnon. Vuonna 2005 sen ensilevytys voitti kolme Grammy-palkintoa.


title: John Adams (säveltäjä)

text: Adams on yksi harvoja taidemusiikin nykysäveltäjiä, jonka musiikkia on käytetty suositussa tietokonepelissä. Civilization IV -tietokonepelin taustalla alkavat soida Adamsin teokset, kun pelaaja ehtii pelissä moderniin aikaan.


title: John Adams (säveltäjä)

text: Adamsin merkittävimpiin teoksiin kuuluvat:


title: Vetehinen

text: Vetehinen voi tarkoittaa seuraavia asioita:


title: Vesihiisi (taruolento)

text: Vesihiisi tarkoittaa joko ilkeää vedenhaltijaa, kuten vetehistä tai näkkiä, tai järvellä tarttuvaksi oletettua ihosairautta. Vesihiisi-sairauden saattoi uskomuksen mukaan saada, jos pelästyi uidessaan tai kiroili järvellä. Vesihiidet kuvattiin usein alastomina naisina, jotka yllyttivät luokseen nuoria miehiä.


title: Turmion Kätilöt

text: Turmion Kätilöt on kuopiolaisen Ancient Drive -yhtyeen raunioista koottu pääasiassa suomeksi laulava industrial metal -yhtye, jonka jäsenet ovat pääosin kotoisin Siilinjärveltä ja Kuopiosta. Se yhdistelee musiikissaan metalli- ja konemusiikkia. Yhtyeen perustivat taiteilijanimet MC Raaka Pee ja DJ Vastapallo. Nykyiseen yhtyeeseen kuuluvat MC Raaka Peen lisäksi Shag-U, Master Bates, Bobby Undertaker, RunQ ja DQ. Yhtyeen sanoituksissa ja lavashow'ssa on vaikutteita Shock Rockista. Rivous ja sadomasokismi sisältyvät tavallisesti Turmion kätilöiden teksteihin, mutta teemana ovat myös usein kantaa ottavat näkemykset ihmiskunnasta.


title: Turmion Kätilöt

text: Yhtye julkaisi ensimmäisen albuminsa, "Hoitovirheen", vuonna 2004, "Niuva 20" -EP:n vuonna 2005 ja toisen studioalbuminsa, "Pirun nyrkin", vuonna 2006. Vuoden 2011 alkupuolella julkaistiin albumi Perstechnique.


title: Turmion Kätilöt

text: Spinefarm Recordsin alamerkille Ranka Recordingsille levyttänyt yhtye nousi lööppijulkisuuteen marraskuussa vuonna 2005 lavashow’ssa yhtyeen ulkopuolisten, vierailevina tähtinä olleiden naisen ja miehen harrastettua suuseksiä alaikäisten katsojien edessä Räntämetalli-tapahtumassa Kouvolassa. Iltapäivälehtien uutisoitua paikallislehtien esiinnostaman show’n yhtye sai hetkellisesti runsaasti huomiota myös metallipiirien ulkopuolella. Näihin aikoihin yhtye oli julkaissut Niuvanniemen psykiatrisen sairaalan mukaan nimetyn EP:nsä, "Niuva 20:n".


title: Turmion Kätilöt

text: Loppuvuodesta 2007 Turmion Kätilöt ajautui riitoihin levy-yhtiö Spinefarm Recordsin kanssa koskien kolmatta studioalbumia. Yhtye halusi omien sanojensa mukaan purkaa sopimuksen, mutta levy-yhtiö ei siihen suostunut. Tästä syystä yhtye haastoi Spinefarmin oikeuteen. Erimielisyyksistä huolimatta uusi levy, "U.S.C.H!", julkaistiin 11. kesäkuuta 2008 ilmaiseksi Internetissä. Myös uusi single, ""Minä määrään"", julkaistiin ennen varsinaista albumia Internetissä 21. toukokuuta 2008. Albumi oli ladattavissa ilmaiseksi TK:n oman levy-yhtiön, Raha Recordsin, Internet-sivuilta.


title: Turmion Kätilöt

text: 29. syyskuuta 2008 yhtye perui Etelä-Pohjanmaan live-esiintymisensä kunnioittaakseen Kauhajoen koulusurmissa kuolleita.


title: Turmion Kätilöt

text: 10. lokakuuta 2008 Turmion Kätilöt ilmoitti kotisivuillaan lahjoittavansa kaikki heille kuuluvat rojaltitulot "Suomimetallia 2" -kokoelmalevyn osalta KYS:n Vastasyntyneiden Teho-osastolle.


title: Turmion Kätilöt

text: 9. maaliskuuta 2009 Turmion Kätilöt ilmoitti kotisivuillaan sopineensa erimielisyydet entisen levy-yhtiön, Spinefarm Recordsin kanssa. Yhtyeen kolmas albumi U.S.C.H! julkaistiin fyysisessä muodossa 20. toukokuuta 2009. Julkaisuun sisältyi aikaisemman ilmaisen internetissä julkaistun paketin lisäksi kolme bonuskappaletta. Limited edition-CD:n mukana tuli vielä U.S.C.H!-t-paita.


title: Turmion Kätilöt

text: Marraskuussa 2009 DJ Vastapallo lähti yhtyeestä. Uudeksi kitaristiksi valittiin Bobby Undertaker, joka on aikaisemmin soittanut yhtyeissä Deathchain ja Trollheim's Grott.


title: Turmion Kätilöt

text: 10. joulukuuta 2012 Turmion Kätilöt ilmoitti Facebook -sivullaan MC Raaka Peen sairastuneen vakavaan aivoverenkiertohäiriöön. Laulajan sairastumisen myötä Turmion Kätilöt pitivät tauon, mutta ilmoittivat 22. tammikuuta 2013 MC:n päässeen pois sairaalasta ja julkaisevan uuden levyn vuoden 2013 syksyllä.


title: Turmion Kätilöt

text: Tammikuussa 2017 yhtye ilmoitti Facebook-sivullaan Spellgothin lähteneen yhtyeestä, mutta jatkavan silti yhtyeen graafikkona. Spellgothin tilalle otettiin seuraavalle kiertueelle Fear of Domination-yhtyeen solisti Saku "Shaq-U" Solin.


title: Turmion Kätilöt

text: Turmion Kätilöillä on tapana pukeutua erilaisiin niitti- ja lateksiasuihin tai joskus jopa pelkkään sukupuolielimet peittävään ilmastointiteippiin esiintyessään. Esityksessä on myös sadomasokismissävyjä kuten ruoskimista, savukkeen sammuttamista kielellä ja käsiin niittaamista. Satunnaisesti Turmion Kätilöt ottavat myös yleisöstä katsojia ruoskittavaksi esiintymislavalle. Yhtyeen lavashow’ssa on ollut toisinaan mukana myös kokeellinen sirkusryhmä Circus Mundus Absurdus. Myöhempinä vuosina yhtyeen lavashow-elementit ovat vähentyneet.


title: Turmion Kätilöt

text: Yhtyeen kappale ”Pirun nyrkki” on julkaistu osana "V2 – Jäätynyt enkeli" -elokuvan soundtrackia. Monia cover-kappaleitakin (muun muassa Deep Purplen ”Stormbringerin”) levyttäneen yhtyeen kappaleista moni sisältää tarkoituksellisia piiloviestejä, joista saa selvää kuuntelemalla kappaleen takaperin (muun muassa ”Piiloviestien neitietsivä”). DJ Proteus on myös tuottanut ”Verta ja lihaa” -kappaleesta kaksi tanssiversiota. Konserteissa Turmion Kätilöt on tulkinnut Rob Zombien tekemää kappaletta ”Superbeast”, mutta toistaiseksi yhtye ei ole julkaissut omaa versiotansa, koskien myös Ministryn kappaletta "Just One Fix" jota esitettiin konsertissa vuonna 2005. ”Verta ja lihaa” -singlellä yhtye julkaisi Sielun veljet -coverin ”Volvot ulvoo kuun savuun".


title: Turmion Kätilöt

text: Turmion Kätilöt on myös tehnyt yhteistyötä iisalmelaisen findie-elokuvaryhmän, Anti-Teatterin, kanssa: yhtyeen musiikkia soi ryhmän elokuvassa "Nälkäpäivä" (2003), ja MC Raaka Pee ja DJ Vastapallo näyttelevät ryhmän elokuvassa "Vertakoski 2" (2005).


title: Turmion Kätilöt

text: Turmion Kätilöt on tehnyt kuopiolaisen KalPa-jääkiekkojoukkueen taistelulaulut ”Lentävä KalPan ukko” ja ”Verkko heiluu”. ”Lentävä KalPan ukko” on cover Esa Pakarisen kappaleesta ”Lentävä kalakukko” ja siinä ovat mukana myös kuopiolaisen Tarot-yhtyeen Marco Hietala ja Tommi ”Tuple” Salmela. ”Verkko heiluu” on cover kappaleesta ”When Johnny Comes Marching Home”.